
Små 
tjenesteydelser 

AF  PRÆSIDENT  SPENCER  W.  KIMBALL 


Jeg  har  lært,  at  det  er  ved  at  tjene,  vi  lærer,  hvordan  man 
skal  tjene.  Når  vi  er  optaget  af  at  tjene  vore  medmennesker, 
hjælper  vi  både  dem  og  os  selv  ved  at  betragte  vore  egne 
problemer  fra  en  ny  synsvinkel.  Når  vi  interesserer  os  mere 
for  andre,  er  der  mindre  tid  til  at  interessere  os  for  os  selv. 
Midt  i  det  mirakel,  det  er  at  tjene,  er  der  Jesu  løfte  om,  at 
ved  at  miste  os  selv,  skal  vi  finde  os  selv  (se  Matt.  10:39). 
Ikke  alene  „finder  vi  os  selv"  med  hensyn  til  at  erkende 
vejledning  i  livet,  men  jo  mere  vi  tjener  vore  medmennesker 
på  passende  måde,  des  mere  udvikles  vor  sjæl.  Vi  bliver 
mere  værdifulde  mennesker,  når  vi  tjener  andre. 
George  MacDonald  sagde,  at  „det  er  ved  at  elske  og  ikke 
ved  at  blive  elsket,  at  man  kommer  et  andet  menneskes 
sjæl  nærmest"  (George  MacDonald  Anthology,  London 
1970).  Selvfølgelig  har  vi  alle  brug  for  at  blive  elsket,  men 
vi  skal  give  og  ikke  bare  modtage,  hvis  vi  ønsker  at  blive 
fuldt  udviklet  og  få  en  styrket  følelse  af  et  formål  med  livet. 


Vi  må  hjælpe  dem,  vi  prøver  at  tjene,  til  at  forstå,  at  Gud 
ikke  blot  elsker  dem,  men  han  tænker  på  dem  og  deres 
behov.  Gud,  vor  Fader,  og  hans  Søn,  Jesus  Kristus,  viste 
sig  sandelig  ikke  helt  tilfældigt  for  et  eller  andet  menneske 
på  denne  planet,  da  de  åbenbarede  sig  for  den  unge  mand 
i  aronske  præstedømme-alder,  Joseph  Smith,  for  at  give 
ham  instruktioner  for  hele  menneskeheden.  Nej,  Herren, 
sagde,  at  denne  åbenbarelse,  der  var  omhyggeligt  planlagt, 
skete,  fordi  „  . . .  jeg  Herren,  vidste,  at  ulykker  skulle  ram- 
me jordens  indbyggere,  og  derfor  har  jeg  kaldt  min  tjener, 
Joseph  Smith  jun.,  og  talt  til  ham  fra  himlen  og  givet  ham 
befalinger"  (L&P.  1:17). 

Gud  gør  ikke  noget  tilfældigt,  men  altid  med  et  formål  som 
en  kærlig  fader.  I  kender  hans  formål.  Også  vi  har  et  formål 
med  livet. 

Gud  er  virkelig  opmærksom  på  os,  og  har  vogter  over  os. 
Men  det  er  som  regel  gennem  et  andet  jordisk  menneske, 
at  han  opfylder  vore  behov.  Derfor  er  det  så  betydnings- 
fuldt, at  vi  tjener  hinanden  i  riget.  Medlemmerne  i  kirken 
har  brug  for  hinandens  styrke,  støtte  og  lederskab  i  et  sam- 
fund af  troende  som  en  enklave  af  disciple.   I   Lære  og 

Pagter  kan  vi  læse  om,  hvor  vigtigt  det  er:  Styrk  de 

svage,  støt  de  nedhængende  hænder  og  styrk  de  matte 
knæ"  (L.  &  P.  81 :5).  Meget  ofte  består  vore  tjenestegernin- 
ger af  ganske  enkle  opmuntringer  eller  af  at  give  meget 
jordbunden  hjælp  til  meget  jordbudne  opgaver,  men  hvilke 
vidunderlige  konsekvenser  kan  der  ikke  komme  af  jord- 
bundne handlinger  og  af  små  men  viljebestemte  gerninger! 
Efterhånden  som  kontrasterne  mellem  verdens  veje  og 
Guds  veje  bliver  mere  udprægede  på  grund  af  omstændig- 
hederne, vil  kirkens  medlemmers  tro  blive  prøvet  hårdere. 
Noget  af  de  vigtigste,  vi  kan  gøre,  er  at  give  vore  vidnes- 
byrd udtryk  i  tjeneste,  som  derefter  vil  frembringe  åndelig 
vækst,  større  hengivenhed  og  større  evne  til  at  holde  bu- 
dene. 

Præsident  Stephen  L.  Richards  sagde  for  næsten  25  år  si- 
den noget,  som  jeg  finder  er  en  udfordring.  Han  sagde: 
Til  trods  for  det  prosaiske  og  almindelige  ved  dette  emne, 
har  jeg,  mine  søskende,  længe  været  overbevist  om,  at  det 
mest  udfordrende,  dramatiske  og  vitale  i  vor  tilværelse  er 
det  at  „holde  budene".  Det  sætter  enhver  fiber  i  vor  krop 
på  prøve.  Det  er  samtidig  en  demonstration  af  vor  intelli- 
gens, vor  viden,  vor  karakter  og  vor  klogskab."  (Conference 
Report,  oktober  1950). 

Der  er  stor  sikkerhed  i  åndelighed,  og  vi  kan  ikke  have 
åndelighed  uden  tjeneste! 

Snarere  end  at  modtage  ny  inspiration  og  åbenbaring  be- 
høver vi  imidlertid  meget  ofte  kun  at  ånden  rusker  op  i  vor 
hukommelse,  om  det  vi  allerede  ved,  især  når  det  er  for  at 
blive  opmuntrede  til  at  holde  budene  og  til  at  tjene  andre. 
Helligånden  vækker  vor  hukommelse,  såvel  som  vor  forstå- 
else. Så  må  vi  gøre  det,  som  vi  allerede  ved,  er  rigtigt  —  de 
enkle  ting,  det,  der  er  lige  ud  ad  vejen,  men  også  de  sær- 
lige ting.  Det  er  en  af  årsagerne  til,  at  vi  sidste  dages  hellige 
må  leve  på  en  værdig  måde,  så  vi  kan  have  Helligåndens 
indflydelse  som  en  bestandig  ledsager  til  at  styre  og  lede 
os.  Hans  ledelse  er  langt  vigtigere  end  teknisk  evangelisk 
indlæring,  skønt  også  det  kan  være  nyttigt. 

Hvis  du  og  jeg  vil  være  gode  ledere,  burde  vi  lejlighedsvis 
reflektere  over  egenskaberne  hos  dem,  som  har  tjent,  le- 
det og  belært  os.  Hvis  I  skulle  udvælge  bare  to  eller  tre 
mennesker,  som  i  jeres  tilværelse  har  øvet  størst  indflydel- 
se, hvad  særligt  gjorde  de  så,  der  var  nyttigt  for  jer  på  et 
kritisk  tidspunkt  af  jeres  liv? 


Når  I  tænker  over  det,  så  vil  I  være  tilbøjelige  til  at  erkende, 
at  et  sådant  menneske  virkelig  interesserede  sig  for  jer,  at 
han  eller  hun  tog  sig  tid  til  at  være  noget  for  jer,  eller  at 
han  eller  hun  lærte  jer  noget,  som  I  havde  brug  for  at  vide. 
Tænk  derpå  over  jeres  egen  opførsel,  sådan  som  jeg  gør 
over  min,  med  hensyn  til,  om  vi  nu  i  vor  egen  forvaltning 
benytter  de  samme  grundlæggende  egenskaber.  Når  man 
genkalder  sig  sine  erindringer,  er  det  som  regel  mindre 
sandsynligt,  at  nogen  vil  blive  husket,  fordi  den  pågældende 
øvede  særlig  indflydelse  på  grund  af  en  bestemt  teknik. 
For  det  meste  har  en  eller  anden  tjent  og  hjulpet  os  ved 
at  vise  os  kærlighed  og  fortåelse,  ved  at  tage  tid  til  at  hjæl- 
pe os  og  ved  at  vise  vejen  fremad  ved  sit  eget  eksempel. 
Jeg  kan  derfor  ikke  stærkt  nok  fremhæve  vigtigheden  af  at 
gøre  netop  det  samme  for  dem,  som  nu  er  afhængige  af  os, 
ligesom  vi  har  været  afhængige  af,  at  andre  tjente  os  tidli- 
gere gennem  særligt  lederskab  og  særlig  belæring. 


Budskab 
om  stor 

glæde 


Til  jer,  vore  elskede  medarbejdere  i  opbygnin- 
gen af  Guds  rige  på  jorden  og  til  hele  menne- 
skeheden: Må  glæden  ved  budskabet  fra  en- 
gelen til  hyrderne  ved  Betlehem  blive  jeres  i 
denne  juletid  og  gennem  de  mange  dage,  der 
ligger  foran  os. 

Må  I  opleve  glæden  ved  at  kende  virkelighe- 
den af  en  opstandelse  for  enhver  af  os  og 
muligheden  for  et  evigt  liv  —  altsammen  forme- 
delst Fredens  Fyrste. 

Mest  af  alt  ønsker  vi  for  jer  og  jeres  familier 
de  velsignelser  og  den  vedblivende  lykke,  som 
kommer  ved  at  holde  Herrens  befalinger. 
I  sandhed  —  den  gave,  som  Kristus  gav  os,  er 
glæde  vor  verden! 
Det  øverste  Præsidentskab 


Symbolet  på  Kristus 


AF  ÆLDSTE  GORDON  B.  HINCKLEY 
fra  de  tolvs  Råd 


Kirkens  symbol  på  den  levende  Kristus 
er  ikke  korset  men  snarere  vores  tros- 
fyldte  tilværelse 


I  marts  1975  holdt  vi  åbent  hus  i  Arizo- 
na-templet. Efter  en  gennemgribende 
istandsættelse,  beså  næsten  en  kvart 
million  mennesker  templets  smukke 
indre.  Den  første  dag  var  præster  fra 
andre  religioner  indbudt  som  særlige 
gæster,  og  hundreder  tog  mod  indby- 
delsen. Det  var  mit  privilegium  at  tale 
til  dem  og  besvare  deres  spørgsmål 
ved  afsluxningen  af  turen  gennem  tem- 
plet. Jeg  sagde  til  dem,  at  vi  ville  være 
glade  for  at  besvare  et  hvilket  som 
helst  spørgsmål,  de  måtte  have.  Og  de 
havde  mange.  Blandt  spørgsmålene 
var  det  ét,  der  kom  fra  en  protestanti- 
ske præst. 

Han  sagde:  „Jeg  har  været  gennem 
hele  denne  bygning,  dette  tempel,  der 
på  hovedgavlen  bærer  Jesu  Kristi 
navn,  men  intet  sted  har  jeg  set  noget 
kors,  symbolet  på  kristendom.  Jeg  har 
lagt  mærke  til  Deres  bygninger  andre 
steder,  og  der  har  jeg  heller  aldrig  fun- 
det et  kors.  Hvorfor  er  det  tilfældet,  når 
De  siger,  at  De  tror  på  Jesus  Kristus?" 
Jeg  svarede:  „Jeg  er  ikke  ude  på  at 
fornærme  nogen  af  mine  kristne  brø- 
dre, som  benytter  korset  på  deres  ka- 
tedralers spir  og  på  alteret  i  deres  kir- 
ker eller  som  bærer  det  på  deres  mes- 
sedragt og  trykker  det  på  deres  bøger. 
Men  for  os  er  korset  et  symbol  på  den 
døende  Kristus,  mens  vort  budskab  er 
en  erklæring  om  den  levende  Kristus". 


Så  spurgte  han:  „Hvis  De  ikke  benytter 
korset,  hvad  er  da  symbolet  på  Deres 
religion?" 

Jeg  svarede,  at  vore  medlemmers  til- 
værelse og  levevis  må  blive  det  eneste 
meningsfyldte  udtryk  for  vores  tro,  og 
derved  symbolet  på  vores  gudsdyrkel- 
se. 

Jeg  håber,  at  han  ikke  syntes,  at  jeg 
var  smart  eller  selvretfærdig  i  mit  svar, 
han  havde  ret,  når  han  sagde,  at  vi  ikke 
benytter  korset,  undtagen  når  vore  felt- 
præster bruger  det  på  deres  uniform 
som  kendetegn.  Vores  indstilling  kan 
ved  første  blik  synes  at  være  en  mod- 
sætning til  vores  erklæring  om,  at  Je- 
sus Kristus  er  nøglefiguren  i  vores  tro. 
Kirkens  officielle  navn  er  Jesu  Kristi 
Kirke  af  Sidste  Dages  Hellige.  Vi  til- 
beder ham  som  vore  Herre  og  Frelser. 
Bibelen  er  vores  hellige  skrift.  Vi  tror, 
at  profeterne  i  Det  gamle  Testamente, 
som  forudsagde  Messias'  komme,  talte 
under  guddommelig  inspiration.  Vi  fry- 
des ved  beretningerne  i  Matæus,  Mar- 
kus, Lukas  og  Johannes,  om  Guds 
Søns  fødsel,  virke,  død  og  opstandel- 
se; han  var  Faderens  enbårne  i  kødet. 
Som  Paulus  udtalte:  „Vi  skammer  os 
ikke  ved  evangeliet,  thi  det  er  en  Guds 
kraft  til  frelse"  (Rom.  1:16).  Med  Peter 
bekræfter  vi,  at  Jesus  Kristus  er  det 
eneste  navn  „givet  menneskene,  hvor- 
ved vi  kan  frelses"  (Ap.  4:12). 


Mormons  Bog,  som  vi  betragter  som 
den  ny  verdens  testamente,  der  frem- 
sætter de  profeters  lærdomme,  som  le- 
vede i  gamle  dage  på  den  vestlige 
halvkugle,  vidner  om  ham,  som  blev 
født  i  Betlehem  i  Judæa,  og  som  døde 
på  Golgata.  Til  en  verden,  der  ryster  i 
sin  tro,  er  den  et  andet  mægtigt  vidne 
om  Herrens  goddommelighed.  Selv 
titelbladet,  der  blev  skrevet  af  en  pro- 
fet, som  levede  i  Amerika  for  halvan- 
det århundrede  siden,  siger  udtrykke- 
ligt, at  den  blev  skrevet  „for  at  overbe- 
vise jøder  og  ikke-jøder  om,  at  Jesus 
er  Kristus,  den  ew'gre  Gud,  som  åben- 
barere sig  til  alle  folk". 
Og  i  bogen  med  vor  tids  åbenbaringer, 
Lære  og  Pagter,  har  Jesus  fremstillet 
sig  selv  med  disse  ord:  „Jeg  er  Alfa  og 
Omega,  Kristus,  Herren;  ja,  jeg  er  ham, 
begyndelsen  og  enden,  verdens  for- 
løser" (L  &P.  19:1). 

På  baggrund  af  sådanne  erklæringer 
og  i  lyset  af  et  sådant  vidnesbyrd,  kan 
det  meget  vel  tænkes,  at  mange  vil 
spørge,  som  min  præsteven  i  Arizona: 
„Hvis  I  erklærer,  at  I  tror  på  Jesus  Kri- 
stus, hvorfor  bruger  I  så  ikke  symbolet 
på  hans  død,  Golgatas  kors?" 
Hvortil  jeg  først  må  svare,  at  intet  med- 
lem af  denne  kirke  nogensinde  må 
glemme  den  frygtelige  pris,  som  vor 
forløser  betalte,  da  han  gav  sit  liv,  for 
at  alle  mennesker  kunne  leve  —  prøvel- 
serne i  Getsemane,  forhånelserne  ved 
hans  retssag,  den  frygtelige  tornekro- 
ne, der  flængede  hans  kød,  menneske- 
hobens blodtørstige  skrig  foran  Pila- 
tus,  den  ensomme  byrde,  som  han  måt- 
te bære  på  vejen  til  Golgata,  den  fryg- 
telige pine,  da  naglerne  gennembore- 
de hans  hænder  og  fødder,  den  feber- 
hede pinsel  af  hans  legeme,  der  hang 
på  korset  den  tragiske  dag,  da  Guds 
Søn  råbte:  „Fader,  tilgiv  dem;  thi  de 
ved  ikke,  hvad  de  gør"  (Lukas  23:24). 
Dette  var  korset,  torturinstrumentet, 
det  frygtelige  apparatur,  der  var  bereg- 
net på  at  skulle  tilintetgøre  Fredens 
Mand;  den  frygtelige  gengæld  for  hans 
mirakuløse  gerninger  ved  at  helbrede 
de  syge,  få  de  blinde  til  at  se,  oprejse 
de  døde.  Dette  var  det  kors,  på  hvilket 
han  lidende  hang  og  døde  på  Golga- 
ta's  ensomme  høj. 

Vi  kan  ikke  glemme  det.  Vi  må  aldrig 
glemme  det,  for  her  gav  vores  Frelser, 
vores  Forløser,  Guds  Søn,  sig  selv  som 


et  stedfortrædende  offer  for  enhver  af 
os.  Men  mørkets  tristhed  den  aften  før 
den  jødiske  sabbat,  da  hans  livløse  le- 
geme blev  taget  ned  og  begravet  i  en 
lånt  grav,  fjernede  håbet  selv  hos  de 
mest  trofaste  og  oplyste  af  hans  disci- 
ple. De  var  bedrøvede,  ude  af  stand 
til  at  forstå  hvad  han  tidligere  havde 
fortalt  dem.  Død  var  den  Messias,  som 
de  havde  troet  på.  Borte  var  deres  Me- 
ster, mod  hvem  de  havde  rettet  al  de- 
res længsel,  alt  deres  håb.  Han,  som 
havde  talt  om  evigtvarende  liv,  han, 
som  havde  oprejst  Lazarus  fra  graven, 
ham  var  døde.  Nu  var  enden  kommet 
på  hans  sorgfyldte,  korte  liv.  Det  liv 
havde  været  som  Esajas  for  længe  si- 
den havde  forudsagt:  Han  blev  „ringe- 
agtet, skyet  af  folk,  en  smerternes 
mand  . . . 

. . .  han  blev  såret  for  vore  overtrædel- 
ser, knust  for  vor  brødes  skyld;  os  til 
fred  kom  straf  over  ham"  (Esajas  53: 
3,5).  Nu  var  han  borte. 
Vi  kan  kun  gætte  os  til  deres  følelser, 
som  elskede  ham,  medens  de  grunde- 
de over  hans  død  i  de  lange  timer  un- 
der den  jødiske  sabbat,  der  holdes  på 
en  lørdag. 

Og  så  kom  ugens  første  dag,  Herrens 
sabbat,  som  vi  er  kommet  til  at  kende 
den.  Til  dem,  der  kom  til  graven,  ned- 
bøjede af  sorg,  erklærede  den  vagtha- 
vende engel:  „Hvorfor  søger  I  den  le- 
vende blandt  de  døde?"  Og  han  fort- 
satte: 

„Han  er  ikke  her;  thi  han  er  opstanden, 
som  han  har  sagt"  (Matt.  28:6). 
Her  var  det  største  mirakel  i  men- 
neskehedens historie.  Tidligere  havde 
han  sagt  til  dem:  „Jeg  er  opstandelsen 
og  livet"  (Johs.  11:25).  Men  de  havde 
ikke  forstået.  Nu  vidste  de.  Han  var 
død  i  mismod  og  smerte  og  ensomhed. 
Nu  opstod  han  på  den  tredie  dag  i 
magt  og  skønhed  og  liv,  førstegrøden 
af  alle,  som  sov. 

Forsikringen  for  alle  mennesker  fra 
alle  tider  om,  at  „ligesom  alle  dør  i 
Adam,  således  skal  også  alle  levende- 
gøres i  Kristus"  (1.  Kor.  15:22). 
På  Golgata  var  han  den  døende  Jesus. 
Fra  graven  kom  han  som  den  levende 
Kristus.  Korset  havde  været  den  bitre 
frugt  af  Judas'  forræderi,  slutningen  på 
Peters  fornægtelse.  I  modsætning  her- 
til blev  den  tomme  grav  vidnesbyrdet 
om  hans  guddommelighed,  forsikrin- 


gen om  evigtvarende  liv,  svaret  på 
Jobs  ubesvarede  spørgsmål:  „Når  en 
mand  dør,  mon  han  da  skal  leve  op 
igen?"  (dansk  oversættelse  1871). 
Når  han  nu  var  død,  kunne  han  være 
blevet  glemt,  eller  højest  husket  som 
en  af  de  mange  store  lærere,  hvs  liv  er 
opsummeret  i  nogle  få  linier  i  de  histo- 
riske beretninger.  Nu,  hvor  han  var  op- 
stået, blev  han  Livets  Mester.  Nu  kun- 
ne hans  disciple  synge  med  Esajas: 
„Hans  navn  skal  være:  Underfuld-Råd- 
giver,  Vældig-Gud,  Evigheds-Fader, 
Fredsfyrste"  (Esajas  9:6) 
Opfyldt  var  Jobs  forventningsfulde  ord: 
„Men  jeg  ved,  at  min  løser  lever,  over 
støvet  vil  en  forsvarere  stå  frem. 
Når  min  sønderslidte  hud  er  borte,  skal 
jeg  ud  fra  mit  kød  skue  Gud,  hvem  jeg 
skal  se  på  min  side;  ham  skal  mine 
øjne  se,  ingen  fremmed!  Mine  nyrer 
forgår  i  mit  indre!"  (Job  19:25-27). 
Som  sandt  var,  råbte  Maria  „Rabbi" 
(Johs.  20:16),  da  hun  så  den  oprejste 
Herre,  for  han  var  sandelig  mester  nu, 
ikke  blot  i  livet,  men  også  over  døden 
selv.  Borte  var  dødens  brod,  brudt  var 
gravens  sejr.  Den  frygtsomme  Peter 
var  blevet  forandret.  Selv  den  tvivlrådi- 
ge Tomas  erklærede  i  oprigtighed  og 
ærbødighed  og  erkendelse:  „Min  Her- 
re og  min  Gud!"  (Johs.  20:28)  „Vær  ik- 
ke vantro,  men  troende"  (Johs.  20:27) 
var  Herrens  uforglemmelige  ord  ved 
den  vidnuderlige  lejlighed. 
Derpå  kom  åbenbarelser  for  mange, 
deriblandt,  som  Paulus  fortæller  „over 
fem  hundrede  brødre  på  én  gang"  (1. 
Kor.  15:6). 

Og  på  den  vestlige  halvkugle  var  der 
andre  får,  som  han  tidligere  havde  talt 
om,  Og  folket  dér  „hørte  en  røst,  som 
om  den  kom  fra  himlen  ...  og  den  sag- 
de til  dem:  Se,  min  Søn,  den  elskede,  i 
hvem  jeg  har  herliggjort  mit  navn,  hør 
ham. 

...  Og  de  så  et  menneske  stige  ned 
fra  himlen,  og  han  var  klædt  i  en  hvid 
kjortel ;  og  han  kom  ned  og  stod  iblandt 
dem  . . . 

Og  han  strakte  hånden  ud  og  talte  til 
folket  og  sagde: 

Se,  jeg  er  Jesus  Kristus,  om  hvem  pro- 
feterne vidnede,  at  han  skulle  komme 
til  verden  . . . 

Stå  op  og  kom  han  hen  til  mig."  (3.  Ne- 
phi  11:3,6,8:10, 14). 
Derpå  følger  i  denne  smukke  beretning 


mange  ord  om  den  opstandne  Herres 
virke  blandt  folket  i  det  gamle  Ame- 
rika. 

Og  nu  tilsidst  er  der  mange  mennesker 
i  vor  tid  der  har  vidnet,  for  han  kom 
igen  for  at  åbne  denne  uddeling  af  ti- 
dernes profeterede  fylde.  I  et  strålende 
syn  viste  han  —  den  opstandne,  leven- 
de Herre  -  og  hans  Fader,  Himlens 
Gud,  sig  for  en  ung  profet,  for  påny  at 
genoprette  evangeliets  evige  sandhed. 
Derpå  fulgte  en  sand  „sky  af  vidner" 
(Hebr.  12:1),  og  den  unge  mand,  som 
modtog  dette  —  Joseph  Smith,  vor  tids 
profet  —  erklærede  med  oprigtige  ord: 
„Og  nu,  efter  de  mange  vidnesbyrd, 
som  er  blevet  givet  om  ham,  er  dette 
det  seneste  vidnesbyrd,  som  vi  giver 
om  ham:  at  han  lever! 
thi  vi  så  ham  ved  Guds  højre  hånd,  og 
vi  hørte  røsten,  som  vidnede,  at  han  er 
Faderens  enbårne, 

at  ved  ham,  gennem  ham  og  af  ham, 
eksisterer  og  skabtes  verdenerne,  og 
at  deres  indbyggere  er  sønner  og  døtre 
af  Gud"  (L&P.  76:22-24). 
Hertil  kan  tilføjes  millioner  af  andres 
vidnesbyrd,  som  ved  Helliggåndens 
kraft  har  båret  og  nu  bærer  højtidelige 
vidnesbyrd  om  hans  levende  virkelig- 
hed. 

Det  vidnesbyrd  er  blevet  deres  trøst 
og  deres  styrke. 

Og  derfor,  fordi  vor  Frelser  lever,  bru- 
ger vi  ikke  symbolet  på  hans  død  som 
symbol  for  vores  tro.  Men  hvad  skal  vi 
da  benytte?  Intet  tegn,  intet  kunstværk, 
ingen  gengivelse  er  tilstrækkelig  til  at 
udtrykke  herligheden  og  det  vidunder- 
lige ved  den  levende  Kristus.  Han  for- 
talte os,  hvad  symbolet  skulle  være, 
da  han  sagde:  „Hvis  I  elsker  mig,  så 
hold  mine  befallinger!"  (Johs.  14:15). 
Som  hans  disciple  kan  vi  ikke  gøre 
noget  ondt  eller  forlorent  eller  uhøvisk 
uden  at  besmitte  hans  billede.  Vi  kan 
heller  ikke  gøre  noget  godt  og  smukt 
og  velgørende  uden  endnu  stærkere  at 
indbrænde  symbolet  på  ham,  hvis  navn 
vi  har  påtaget  os. 

Og  således  må  vor  tilværelse  blive  et 
betydende  udtryk,  symbolet  på  vor  er- 
klæring af  vort  vidnesbyrd  om  den  le- 
vende Kristus,  den  evige  Søn  af  den 
levende  Gud. 

Så  enkelt  er  det,  mine  brødre  og 
søstre,  og  så  dybsindigt,  og  vi  gør 
bedst  i  aldrig  at  glemme  det. 


Mormondagbøger 


Hverdagsoplevelserne  i  efterlevelse  af  evangeliet  og  kær- 
lighed til  Herren  er  indprentet  i  enhver  sidste  dages  helligs 
hjerte.  De  er  enhvers  historie.  Del  med  andre  medlemmer 
af  kirken  de  oplevelser,  som  har  styrket  jeres  vidnesbyrd: 
besvarede  bønner,  præstedømmets  velsignelser,  kærlige 
familiemedlemmers  og  venners  inspiration,  belønningerne 
ved  at  arbejde  i  kirkens  hjælpeorganisationer.  Send  dem 
til  Den  danske  Stjerne,  Vodroffsvej  7,  1900  København  V. 


Hun  blev  døbt  juleaften 

AF  STEVEN  RAY  AFFLECK 

Min  ven  og  jeg  begyndte  det,  som  vi  kalder  „Nye-naboer"- 
programmet,  hvor  vi  henvendte  os  til  folk,  som  for  nylig  var 
flyttet  hertil,  for  at  byde  dem  velkommen  til  nabolaget  og 
finde  ud  af,  om  vi  kunne  lære  dem  noget  om  kirken.  I  vort 
arbejde  med  dette  program  traf  vi  en  dame  fra  England  og 
hendes  familie.  På  det  tidspunkt  var  hendes  mand  i  Viet- 
nam. Hun  var  meget  interesseret  i  at  lære  noget  om  kirken, 
men  absolut  kun  ud  fra  et  pædagogisk  standpunkt.  Vi  talte 
med  hende  i  omkring  fem  uger,  og  på  det  tidspunkt  havde 
hun  et  stærkt  ønske  om  at  bringe  sin  familie  på  fire  med- 
lemmer ind  i  kirken.  Men  for  at  kunne  gøre  det,  måtte  hun 
have  sin  mands  tilladelse. 

En  dag  kort  før  jul  sagde  hun  til  mig:  „Ældste  Affleck,  den 
bedste  julegave  jeg  kunne  få  ville  være  at  blive  døbt  ind  i 
kirken,  modtage  den  Helligånd  og  få  min  familie  døbt."  Den 
dag,  den  22.  december,  skrev  hun  et  brev  til  sin  mand  og 
fortalte  ham  om  kirken  og  bad  om  tilladelse  til  at  blive  døbt. 
Den  næste  aften  blev  vi  ringet  op  af  denne  kvinde.  Hun  kun- 
ne ikke  vente  med  at  fortælle  os  nyheden.  Samme  eftermid- 
dag havde  hun  fået  et  brev  fra  sin  mand,  hvori  han  skrev: 
„Leslie,  jeg  har  fundet  det  mest  vidunderlige!  Det  betyder 
mere  for  mig  i  dette  liv  end  noget  andet.  En  ung  mand  i 
min  afdeling  er  mormon,  og  han  tog  mig  med  til  et  møde 
her  i  Saigon.  Jeg  har  sluttet  fig  til  mormonkirken."  Derefter 
fortsatte  han  mere  detaljeret  om,  hvordan  hun  kunne  kom- 
me i  kontakt  med  ældsterne. 

Hvilken  vidunderlig  velsignelse  havde  denne  familie  ikke 
modtaget!  Hun  blev  døbt  juleaften. 

Når  jeg  nu  læser  min  dagbog,  kommer  jeg  til  at  tænke  på, 
hvor  megen  hjemve  jeg  havde  den  jul,  men  også  hvor  tak- 
nemmelig jeg  var  for  de  dåbshandlinger,  vi  udførte  og  for 
Herrens  Ånd,  som  ledede  os. 

Steven  Ray  Afflect  skrev  denne  historie,  mens  han  gik  på 
Brigham  Young  universitetet,  baseret  på  en  oplevelse  i 
Great  Lakes  Mission.  Han  og  hans  hustru,  Karin  født  Loch- 
head,  bor  i  Donver  i  staten  Colorado  og  har  tre  børn. 


En  smuk  sølvstjerne 

AF  IVAN  T.  ANDERSON 

Da  de  allierede  styrker  for  alvor  trængte  ind  i  Tyskland,  var 
det  min  militærpoliti-afdelings  opgave  at  tage  fanger  fra 
frontlinierne  og  anbringe  dem  i  primitivt  opførte  barakker. 
Jeg  vil  aldrig  glemme  den  24.  december  1944  og  den  tyske 
krigsfange,  der  hjalp  til  at  gøre  den  så  uforglemmelig  for 
mig. 

Det  var  en  bitter  kold  aften,  og  jeg  var  på  vagt  sammen  med 
andre  for  at  bevogte  mere  end  tolv  hundrede  tyske  fanger. 
At  sige  at  vi  var  en  gruppe  mænd  med  megen  hjemve  vil 
være  en  mild  måde  at  udtrykke  sig  på.  At  det  var  juleaften 
bidrog  kun  til  den  nedtrykte  sindsstemning. 
En  af  os,  en  mand  fra  Smoky  Mountains  i  staten  Tennessee, 
holdt  længe  nok  op  med  at  puste  på  sine  frosne  fingre  til 
at  sige: 

„Hvilken  kold  og  trist  juleaften!  Bare  fordi  vi  befinder  os 
herude,  betyder  det  da  ikke,  at  vi  ikke  kan  gøre  noget  ved 
det.  Jeg  går  og  prøver  at  finde  et  træ." 
„Glem  det!",  sagde  en  anden.  „Der  er  ingen  træer  her.  Og 
desuden  har  vi  ikke  noget  at  pynte  det  med." 
Men  han  var  ikke  sådan  at  tage  modet  fra.  „Smoky"  gik  ud 
i  mørket  og  vendte  senere  tilbage  med  et  usselt  udseende 
træ. 

„Kalder  du  det  dér  for  et  juletræ?",  fortsatte  vores  pessi- 
mist. „I  Texas  ville  vi  synes,  det  var  en  busk,  og  pløje  det 
ned." 

Med  sin  positive  indstilling  begyndte  Smoky  at  pynte  sit  træ 
med  ting,  lavet  af  indpakningspapir,  chokoladeomslag  og 
lignende. 

Nogle  af  de  mænd,  som  ikke  havde  vagt  ved  barakken,  be- 
gyndte at  hjælpe  vores  ivrige  ven  med  hans  tilsyneladende 
umulige  opgave. 

Mens  vi  arbejdede,  hørte  jeg  pludselig  en  stemme,  der  råbte 
til  os  fra  barakken:  „Amerikaner,  amerikaner." 
Jeg  vendte  mig  om  mod  barakken  og  så  en  tysk  fange,  som 
med  den  ene  hånd  gennem  pigtråden  vinkede  ad  mig. 
Denne  fange  havde  lavet  en  smuk  sølvstjerne  af  tygge- 
gummi-sølvpapir, og  det  var  et  virkligt  kunstværk.  Han  lagde 
stjernen  i  mine  hænder  og  pegede  på  toppen  af  vores  træ. 
I  håb  om,  at  han  kunne  tale  noget  engelsk,  sagde  jeg:  „Den 
stjerne  er  så  kunstfærdig  lavet,  er  du  professionel  kunst- 
ner?" 

Ved  synet  af  hans  forbavselse  stod  det  mig  klart,  at  han  ikke 
talte  mere  engelsk,  end  jeg  talte  tysk,  så  jeg  tog  hans  gave 
og  anbragte  den  i  toppen  på  vores  træ. 
„Det  må  jeg  sige"  begyndte  vores  tvivler  igen.  „Jeg  kan 
ikke  lide  at  indrømme  det,  men  den  busk  begynder  virkelig 
at  se  ud  som  et  rigtigt  juletræ.  Jeg  skulle  måske  hellere  ha- 
ve holdt  mund,  hva'  , Smoky'?"  (Og  det  var  alle  vi  andre 
mænd  enige  med  ham  i.) 
Som  vi  nu  gjorde  træet  færdigt,  begyndte  vi  at  synge  jule- 


salmer,  og  jeg  lagde  mærke  til,  at  mange  af  fangerne  stem- 
te i,  da  vi  kom  til  „Stille  nat". 

De  sidste  toner  døde  hen  i  natten,  da  jeg  hørte  den  samme 
stemme  kalde  igen:  „Amerikaner." 

Denne  gang  havde  fangen  begge  sine  hænder  strakt  ud 
gennem  pigtråden. 

Jeg  nærmede  mig  igen  meget  forsigtigt  med  riflen  parat,  og 
påny  forbavsedes  jeg  over,  hvad  han  havde  i  hænderne. 
Den  tyske  billedhugger  havde  lavet  kunstfærdige  figurer  af 
Josef,  Maria  og  Kristusbarnet.  Han  pegede  hen  under  træet, 
idet  han  gav  mig  dem. 

Jeg  nikkede  som  tak  og  anbragte  forsigtigt  de  fine  figurer 
dér,  hvor  han  havde  antydet  det.  Idet  jeg  anbragte  den  lille 
Kristus-figur,  der  var  lavet  af  en  pind  og  med  megen  dyg- 
tighed dækket  med  sølvpapir,  syntes  lyset  fra  vores  bål  af 
give  den  et  himmelsk  skær.  Jeg  tænkte  på,  hvor  langt  vi 
havde  fjernet  os  fra  Jesu  lære  og  følte  tårerne  strømme  fra 
mine  øjne. 

Idet  jeg  så  hen  mod  barakken,  opdagede  jeg,  at  fangen  sta- 
dig stod  ved  pigtråden,  så  jeg  skyndte  mig  derhen,  smilede 
og  trykkede  ham  varmt  i  hånden. 

Han  gengældte  mit  smil,  og  ildskæret  fangede  tårerne  i 
hans  øjne. 

Efter  krigens  afslutning  har  jeg  mange  gange  tænkt  på 
denne  tyske  krigsfange. 

Vort  møde  var  kort.  Vi  var  to  skibe,  der  passerede  hinanden 
i  natten,  og  alligevel  føler  jeg,  at  denne  mand  ville  give  mig 
ret  i,  at  vort  eneste  håb  om  en  varig  fred  i  verden  vil  være 
at  vende  tilbage  til  belæringerne  fra  den  lille  figur,  som 
han  så  smukt  formede  den  kolde  december  aften.  En  ting 
er  sikker:  Hvis  vi  elsker  Herren,  vil  vi  også  have  omsorg  og 
virkelig  interesse  for  alle  mennesker  —  de  to  ting  kan  ikke 
adskilles. 

Gengivet  med  tilladelse  fra  „Deseret  News",  24  dec.  1970. 
Ivan  T.  Anderson,  der  arbejder  på  Hill  Air  Force  basen  i 
Utah,  har  ofte  tænkt  over,  hvad  der  videre  skete  med  denne 
tyske  krigsfange.  Historien  er  skrevet  af  hans  kone  Jettie 
Jakob  Anderson,  lærer  i  engelsk  og  talekunst.  De  har  to 
børn. 


„Så  fandt  vi  gyngehesten" 

AF  DEREK  DIXON 

Der  var  meget  stille  i  huset.  Min  kone  og  vore  tre  teenage 
døtre  var  taget  på  januar-udsalg  for  at  sikre  sig  nogle  gode 
tilbud  i  tøj.  Jeg  sad  alene  i  en  dyb  lænestol  med  en  god 
bog  på  skødet  og  betragtede  den  snedækkede  græsplæne, 
hvor  vi  fjorten  dage  tidligere  havde  fundet  gyngehesten.  Jeg 
huskede  disse  ti  hektiske  dage  før  jul,  hvor  en  enkel  familie- 
hjemmeaften-afgørelse  havde  åbnet  så  mange  hjerter  i, 
hvad  der  syntes  at  have  været  en  hårdhjertet  by. 
Vi  havde  sunget,  og  vi  havde  bedt.  Og  da  Wendy  med  sine 
tolv  års  visdom  havde  sagt:  „Julen  er  ikke,  som  den  plejer 
at  være,  vel?  Der  plejer  at  være  sådan  en  glad  stemning  i 
huset,  varm  og  hyggelig  og  tryg,  men  jeg  kan  ikke  føle  det 
mere."  De  andre  stemte  i  med  deres  bemærkninger,  og  et 


bestemt  mønster  syntes  at  forme  sig.  De  sidste  par  års  jule- 
højtider var  mislykkedes  på  grund  af  for  megen  spisning, 
for  megen  Iiængen  over  fjernsynet,  for  megen  ståhej  over 
småting,  for  mange  sene  sengetider,  som  krævede  søvn 
langt  op  ad  næste  dag  og  alt  for  megen  selv-optagethed. 
Og  det  så  ud  til,  at  den  tilstundende  jul  ville  blive  på  samme 
måde  —  en  åndelig  og  familiemæssig  fiasko.  Dagene  ville 
gå,  og  vi  ville  igen  have  den  forfærdelige,  tomme,  flade  for- 
nemmelse. Var  der  ingen  anden  måde  at  fejre  julen  på  i 
vort  hjem?  Ingen  anden  måde  at  genfange  den  virkelige 
julestemning? 

Der  opstod  en  pause  i  familierådet,  og  så  begyndte  min 
kone  at  fortælle  os  om  nogle  unge  patienter  i  skolen  for 
åndeligt  retarderede  børn,  hvor  hun  arbejdede  som  fysio- 
terapeut nogle  timer  hver  uge.  Hun  talte  om  følesesmæssig 
nedtrykthed,  om  uinteresserede  forældre,  om  frygtelig  fat- 
tigdom i  mange  hjem,  om  at  blive  glemt,  fordi  „åndeligt  re- 
tarderede børn  jo  kun  slår  ting  i  stykker,  ikke  sandt?"  og 
om  små  hænder,  som  var  tomme,  når  julegaver  skulle  pak- 
kes ud  . . . 

Min  kone  foreslog,  at  vi  som  familie  skulle  samle  legetøj 
sammen  til  de  glemte  børn  i  den  skole.  Alle  støttede  det 
forslag. 

Den  næste  dag  satte  vi  planen  igang.  Vi  forklarende  vore 
venner  om  børnene  i  skolen  og  spurgte  dem  om  de  ønskede 
at  give  nogle  små  gaver. 

Vi  fik  nogle  få  hårde  øjekast  og  nogle  halve  løfter  —  og 
udover  det  ingenting.  Vi  var  for  nyligt  flyttet  ind  i  nabolaget 
og  havde  fået  at  vide,  at  det  var  et  uvenligt  sted,  fuld  af 
tilsyneladende  materialistiske,  hårdhjertede  mennesker. 
Dette  syntes  at  være  mere  end  rigtigt. 
Skuffet  over  de  udeblevne  bidrag,  bestemte  vi  os  til  i  det 
mindste  selv  at  yde  et  bidrag.  Og  de  næste  par  aftener  satte 
vi  os  efter  aftensmaden  til  at  lave  små  dukkesenge  af  kryds- 
finer og  pap,  dem  malede  vi  derefter  i  stærke  farver.  Min 
kone  syede  små  madrasser  og  tæpper.  Køkkenet  begyndte 
at  ligne  et  lilleput-militærforsyningsdepot!  Vi  lavede  seks 
senge  ialt. 

Der  kom  stadig  ingen  gaver  fra  nogen  andre.  Men  vi  bad 
fortsat  om  hjælp.  Og  nu  var  der  kun  seks  dage  til  jul. 
Den  femte  dag  fandt  vi  en  gyngehest  stående  på  græsplæ- 
nen, skinnende  i  solskinnet.  Manken  var  noget  slidt  men 
stolt  oprejst,  og  hestens  øjne  fulde  af  kamplyst  med  ørerne 
dirrende  af  kampråb  og  geværild.  På  græsset  ved  siden  af 
stod  en  papkasse  fuld  af  forskelligt  legetøj.  Hvordan  alt  det 
var  kommet,  er  til  dato  et  mysterium  for  os.  Og  alligevel 
syntes  det  at  være  tegn,  for  den  samme  dag  begyndte  folk 
at  komme  til  vores  dør  med  gaver  til  de  glemte  børn  i  den 
skole. 

En  fjern  nabo,  ugift  og  ensom,  øjensynlig  en  meget  stivsin- 
det mand,  som  ikke  engang  var  blevet  bedt  om  at  give  no- 
get, gik  over  vejen  for  at  standse  min  kone  og  signe: 
„Hør  nu  her,  jeg  har  ikke  ret  mange  penge.  Men  jeg  har 
samlet  på  små  legetøjsbiler  i  tændstikæsker.  Jeg  får  dem 
ved  benzintanken.  Hver  gang  jeg  køber  6  gallon  benzin,  gi- 
ver de  mig  en  ny  vogn.  Jeg  har  20  af  dem.  Og  indtil  nu  er 
der  aldrig  nogen,  der  har  bedt  mig  hjælpe  med  sådan  noget 
som  dette  her,  så  jeg  vil  gerne  yde  min  skærv  nu.  Jeg  vil 


bringe  bilerne  over  til  Deres  hus  imorgen  aften,  og  så  kan 
De  være  julemanden  på  mine  vegne 

„Jeg  har  ikke  ret 

mange  penge;  men 

jeg  har  samlet  på  små 

legetøjsbiler  i  tændstikæsker ..." 
Og  han  vendte  sig  bort  for  at  skjule  sin  flovhed.  Men  da 
næste  aften  kom,  var  han  der  med  sine  20  små  biler. 
En  endnu  større  overraskelse  ventede  mig  på  mit  kontor. 
Der  ventede  en  ung  mand,  opvokset  i  Londons  rå  East  End 
—  en  mand  med  fordomme  og  et  ilters  temperament,  og 
over  for  hvem  mine  forsøg  på  at  efterleve  min  religion  var 
som  et  bølgende  flag  mod  en  tyr.  Men  den  dag  kom  han  til 
mig  og  sagde: 

„De  og  jeg  er  vist  ikke  de  bedste  venner  —  ja,  jeg  ville  ikke 
engang  hjælpe  Dem  ned  til  enden  af  gaden,  selvom  De 
havde  brækket  tæerne,  men  med  de  børn  i  skolen  er  det 
noget  andet.  Jeg  kan  se  deres  ansigter  for  mig,  hver  gang 
jeg  lukker  øjnene.  Ginny  og  jeg  har  talt  om  dem  og  speku- 
leret på,  hvordan  vi  kunne  hjælpe.  Og  vi  har  bestemt  os  til 
at  give  det  bedste,  vi  har.  I  min  fritid  har  jeg  lavet  flyvema- 
skinemodeller. Vi  hænger  dem  op  i  loftet  derhjemme  og  har 
på  den  måde  altid  lejlighed  til  at  beundre  dem.  Men  udover 
det  gør  de  ingen  nytte,  så  vi  kunne  tænke  os  at  give  dem. 
Og  hvad  betyder  det,  om  børnene  slår  dem  i  stykker,  når 
de  leger  med  dem?  En  times  fornøjelse  for  sådan  et  barn  er 
nok  værd  tabet  af  nogle  få  modeller  for  os." 
Samme  eftermiddag  kom  han  med  et  stort  udvalg  af  model- 
flyvemaskiner. 

Da  jeg  kom  hjem  den  aften,  havde  min  kone  og  børn  lignen- 
de oplevelser  at  berette  om  —  om  generte  fremmede  og  ge- 
nerøse fjender  —  og  også  om  venner  —  som  allesammen 
var  plaget  af  syner,  hvori  de  så  de  tom-hændede  børn;  vo- 
res dagligstue  var  overfyldt  med  deres  gaver. 
Den  næste  dag  kom  skolens  „rugbrød"  og  hentede  alle  ga- 
verne. De  blev  afleveret  til  skolebestyrerinden  for  at  blive 
fordelt  til  børnene.  Og  det  var  så  det 
Ingen  af  dem,  der  gav  noget,  bad  nogensinde  om  eller  mod- 
tog nogen  form  for  erkendelse  eller  tak.  På  skolen  vidste 
kun  bestyrerinden,  hvorfra  gaverne  var  kommet.  Resten  var 
tavshed. 

Men  som  jeg  sidder  her  i  tusmørket  efter  jul,  tænker  jeg  på, 
om  Ånden,  som  gennemtrænger  vort  hjem,  også  påvirker 
hjemmene  hos  dem,  der  bidrog.  For  vi  har  som  familie  igen 
i  tjenestegerningen  fundet  den  virkelige  julestemning.  Selv 
husets  vægge  ånder  kærlighed  og  ro. 
Og  som  vinterdagen  nærmer  sig  sin  afslutning,  og  de  kolde 
stjerner  kikker  herned,  medens  sneen  på  græsplænen  ref- 
flekterer  lyset  fra  mine  vinduer  tænker  jeg  på  universets 
sande  væsen.  For  af  dette  lille  jule-mirakel  har  jeg  lært,  at 
enhver  af  menneskets  gerninger  når  ud  i  universet.  Hjul 
drejer,  gear  knager,  evigtvarende  balancer  sættes  igang, 
og  jorden  forandres  ved  de  små  ubemærkede  venligheder, 
som  ikke  har  nogen  som  helst  betydning  for  nogen  jordisk 
historiker. 

Broder  Dixon  er  præsident  over  Brighton  gren  i  Crawley 
distrikt,  England  South  mission. 


Stjernen  125  år 

I  „Skandinaviens  Stjerne"  September  1946 
fandtes  følgende  artikel: 

Giv  Herren  en 
Chance 

Af  Præsident  George  Albert  Smith 

Jeg  husker,  at  jeg  en  Dag  blev  tilskyndet  til  at  sige  til  en 
Missionær,  som  skulde  rejse  til  en  vis  By,  hvor  de  ikke  vilde 
lade  os  holde  Friluftsmøder: 

„Nu,  husk  at  give  Herren  en  Chance.  Du  skal  anmode  om 
en  Gunstbevilling.  Giv  Herren  en  Chance.  Bed  ham  om  at 
aabne  Vejen." 

Den  unge  Mand  rejste  til  denne  By;  gik  op  paa  Borg- 
mesterens Kontor  og  spurgte,  om  han  kunde  komme  til  at 
tale  med  ham.  Han  vilde  spørge,  om  de  ikke  kunde  forandre 
denne  Regel. 

Da  han  kom  derop,  erfarede  han,  at  Borgmesteren  ikke  var 
i   Byen.   Den  unge   Mand   kom   ud   fra  Kontoret,   saa   ned 
gennem  Gangen  og  saa  en  Dør  i  Enden  af  denne  „Over- 
assistentens Kontor".  Han  tøvede  et  Øjeblik,  og  noget  sagde 
til  ham:  „Giv  Herren  en  Chance."  Han  spadserede  ind  paa 
Overbetjentens  Kontor  og  fortalte  ham,  hvad  han  var  kom- 
met for.  Da  han  var  færdig,  sagde  Manden: 
„Naa,  hvilket  Gadehjørne  kunde  De  tænke  Dem?" 
Han  sagde:  „Jeg  kender  ikke  denne  By  saa  godt  spm  De. 
Jeg  vilde  ikke  bede  om  et  Hjørne,  der  ikke  vilde  være  øn- 
skeligt, eller  hvor  vi  vilde  standse  Trafikken.  Vilde  De  have 
noget  imod  at  gaa  med  mig  og  udvælge  et  Hjørne?" 
Nu,  tænk  Dem  en  Missionær,  som  beder  en  af  Byens  øverste 
Embedsmænd  om  at  finde  et  Hjørne  for  sig,  hvor  Evangeliet 
kunde  blive  prædiket: 

Overassistenten  svarede:  „Ja,  jeg  vil  gaa  med  Dem." 
I  Løbet  af  et  Kvarter  havde  de  fundet  et  af  de  bedste  Gade- 
hjørner i  Byen,  og  Missionæren  havde  faaet  Tilladelse  til  at 
prædike  Jesu  Kristi  Evangelium,  hvor  det  ikke  var  blevet 
prædiket  paa  Gaderne  siden  førend  Krigen.  (Dette  var  efter 
den  første  Verdenskrig.) 

Jeg  husker  et  andet  Tilfælde  af  lignende  Natur.  Ældste  John 
A.  Widstoe  havde  en  bemærkelsesværdig  Oplevelse,  som  De 
sandsynligvis  har  læst  om,  da  han  var  i  Skandinavien  og 
fandt  en  hel  Samling  af  genealogiske  Optegnelser  i  en  lille 
Forretning  i  en  Sidegade,  som  han  følte  sig  tilskyndet  til  at 
besøge,  uden  han  dog  vidste  hvorfor.  Ejermanden  havde 
ingen  Brug  for  dem,  og  han  købte  dem  for  en  meget  rimelig 
Sum.  Det  var  uvurderlige  skandinaviske  Slægtregistre,  men 
havde  han  ikke  bedt  om  det,  og  havde  han  ikke  søgt  efter 
dem,  og  havde  han  ikke  adlydt  Aandens  Tilskyndelser,  vilde 
han  ikke  have  fundet  dem.  Men  disse  særlige  Optegnelser 
kunde  ikke  være  blevet  erholdt  af  os  paa  nogen  anden 
tænkelig  Maade. 

Herren  har  sin  egen  Maade  at  udføre  de  Ting  paa,  som  vi 

ikke  er  i  Stand  til  at  gøre,  og  han  beder  os  aldrig  om  at  gøre 

noget,  uden  at  han  samtidigt  gør  det  muligt  for  os.  Dette 

fortalte  han  os  gennem  Nephi.  Han  vil  ikke  forlange  noget 

af  os,  uden  at  han  bereder  en  Vej  til  Opfyldelsen  deraf. 

„Og  det  skete,  at  jeg,  Nephi,  sagde  til  min  Fader:  Jeg  vil 

gaa  og  gøre  det,  som  Herren  har  befalet;  thi  jeg  ved,  at 

Herren  giver  ikke  nogen  Befaling  til  Menneskenes  Børn, 

uden  han  hereder  en  Udvej  for  dem,  saa  de  kunne  udføre 

de  Ting,  han  befaler  dem."  (I.  Nephi  3:7) 

Hvis  der  er  noget,  som  Herren  beder  Dem  om  eller  forventer, 

at  De  skal  gøre,  og  De  ikke  ved,  hvordan  De  skal  kunne 

gøre  det,  gør  Deres  Bedste.  Prøv  at  opfylde  det  efter  bedste 

Evne,  hav  Tillid  til  Herren,  giv  ham  en  Chance,  og  han  vil 

aldrig  svigte  Dem. 


Den  anden  halvdel  af  at  give 


AF  LENET  H.  READ 


For  nogle  år  siden  lagde  en  hjælpeforeningens-præsiden- 
tinde  mærke  til,  at  hun  i  løbet  af  hendes  periode  som  funk- 
tionær i  hjælpeforeningen,-  blev  mindre  opmærksom  på  sin 
mands  behov  for  hende.  Så  blev  hun  alvorligt  syg.  Hun  blev 
fuldstændig  afhængig  af  ham  i  alle  livets  nødvendigheder, 
inkluderende  at  blive  madet  og  badet. 
Denne  oplevelse  havde  stor  indvirkning  på  hende.  Hun  hav- 
de ydet  så  megen  af  sin  tid  i  tjeneste  for  andre,  at  det  ikke 
var  let  for  hende  at  acceptere  den  nye  afhængighed,  og  hun 
ville  have  undgået  den,  hvis  hun  havde  kunnet.  Alligevel  er 
hun  taknemmelig  over,  at  hun  af  omstændighederne  blev 
tvunget  til  at  være  afhængig  af  andre  for  at  få  opfyldt  sine 
behov,  for  hun  var  kommet  igennem  en  kritisk  situation 
med  en  dybere  og  fornyet  kærlighed  til  dem. 
At  forblive  uberørt  over  for  vort  behov  for  andre  er  en  fare, 
som  vi  alle  står  over  for.  Paulus  advarede  mod  denne  fare  i 
sit  brev  til  de  tidlige  hellige  i  Korint.  Han  lærte  dem,  at 
ethvert  medlem  har  en  vigtig  gave  at  bidrage  med  til  hele 
kirkens  medlemsstabs  velbefindende.  Han  var  også  omhyg- 
gelig med  at  fremhæve,  at  ethvert  medlem  burde  se  og  er- 
kende sit  behov  for  alle  andre  medlemmer. 
„Øjet  kan  ikke  sige  til  hånden:  ,Dig  har  jeg  ikke  brug  for,' 
ej  heller  hovedet  til  fødderne:  ,Jer  har  jeg  ikke  brug  for.' " 
(1.  Kor.  12:21) 

Herren  havde  til  hensigt,  at  der  til  alle  skulle  komme  et 
større  kærlighedsbånd: 

„  . . .  for  at  der  ikke  skulle  være  splid  i  legemet,  men  lem- 
merne have  samme  omsorg  for  hverandre.  Når  et  lem  lider, 
lider  alle  lemmerne  med;  når  et  lem  bliver  hædret,  glæder 
alle  lemmerne  sig  med.  Og  I  er  nu  Kristi  legeme  og  hver  for 
sig  hans  lemmer."  (1.  Kor  12:25-27) 

For  at  vi  kan  ydmyge  os,  og  kærlighedens  bånd  blive  stær- 
kere hos  os,  bør  vi  acceptere  den  dobbelte  oplevelse  det  er 
at  tjene  og  at  blive  betjent. 

Eksempler  på  disse  dobbelte  elementer  findes  på  ehvert 
område  af  evangeliet.  De  viser  sig  i  præstedømmets  ordi- 
nanser  gennem  at  „blive  døbt"  og  ved  „at  døbe",  gennem 
„at  blive  ordineret"  og  ved  „at  ordinere".  De  findes  i  den 

måde,  hvorpå  evangeliet  spredes  rundt  på  jorden,  for  Her- 
ren arrangerede  det  med  vilje  således,  at  evangeliet  først 
skulle  gives  til  jøderne,  som  derpå  ville  administrere  det 
videre  til  ikke-jøderne.  Men  i  de  sidste  dage  er  mønsteret 
blevet  vendt.  Ikke-jøderne  tjener  nu  jøderne  med  hensyn 
til  Kristi  ord,  og  jøderne  bliver  derved  modtagerne. 
Begge  elementer  findes  også  i  forholdet  mellem  mand  og 
kvinde.  Selvom  mange  opgaver  deles  ligeligt  mellem  dem, 
er  der  for  hvers  vedkommende  en  særlig  velsignelse,  som 
den  anden  behøver.  De  endelige  ansvarsbyrder  ligger  sta- 
dig hos  præstedømmet.  Enhver  kvinde  ydmyger  sig  ved  at 
modtage  mange  velsignelser  fra  de  hænder,  som  bærer 
præstedømmet.  Alligevel  ydmyges  også  manden  i  Guds  plan, 
for  det  er  kun  gennem  en  kvindes  administrering,  at  han 
er  blevet  velsignet  med  livet,  både  sit  eget  og  sine  børns. 
Kunne  der  udtænkes  en  klogere  plan,  hvor  både  mand 
og  kvinde  tjener  og  bliver  betjent,  end  en  plan,  der  skæn- 
ker præstedømmet  til  manden  og  moderskabet  til  kvinden? 
Og  kunne  der  tænkes  en  bedre  måde  at  styrke  kærligheden 
end  gennem  de  fælles  behovs  bånd? 

Det  er  også  behovet,  der  er  nerven  i  den  virkelige  kærlig- 
hed til  Kristus.  Selvom  vores  tjeneste  er  nødvendig  for  at 
opnå  ophøjelse,  er  den  utilstrækkelig,  medmindre  vi  accep- 
terer hans  sonoffer. 

Vi  ved,  at  Herren,  gennem  det  meste  af  sit  liv,  administre- 
rede andres  behov.  Men  måske  har  vi  tænkt  mindre  over  de 
tilfælde,  hvor  han  ydmygt  bøjede  sig  under  andres  admini- 
stration. 

Han  kendte  til  fødsel  gennem  en  jordisk  kvinde,  og  blev 
passet  og  plejet  og  oplært  af  den  kvinde. 
Selvom  han  var  syndfri,  blev  han  døbt  af  en  jordisk  mand. 
Han  tillod  en  anden  at  salve  sig  til  sin  begravelse. 
Kristus  accepterede  andres  enkle  administrering  gennem 
hele  sit  hverdagsliv.  Han  opholdt  sig,  spiste  og  sov  i  andres 
hjem.  Selv  hans  begravelsessted  var  lånt.  Han  ydmygede 
sig  ved  at  modtage  meget  fra  andres  hænder,  ligesom  han 
ydmygede  sig  selv  ved  at  tjene  andre. 
Et  fremragende  eksempel  findes  i  det  sidste  måltid.  Der 


demonstrerede  Kristus  principperne  for  tjeneste,  da  han 
knælede  ned  og  vaskede  sine  disciples  fødder.  Men  me- 
dens han  lærte  dem  tjenestegerning,  belærte  han  dem  også 
om  at  modtage.  Peter,  der  reagerede  som  vi  også  ofte  gør, 
når  folk  prøver  at  betjene  os,  trak  sig  tilbage,  idet  han  sag- 
de: Aldrig  i  evighed  skal  du  tvætte  mine  fødder." 
Som  svar  advarede  Kristus:  „Hvis  jeg  ikke  tvætter  dig,  har 
du  ikke  lod  og  del  sammen  med  mig."  (Joh.  13:8) 
Vi  har  et  betydningsfuldt  behov  for  at  bøje  os  under  Frel- 
serens administrering  ...  og  under  alle  dem,  som  i  retfær- 
dighed vil  tjene  os  i  hans  navn. 

Udfordringen  er  at  modtage  med  ydmyghed  og  oprigtig 
påskønnelse  for  det  offer,  som  andre  yder  for  at  give  os  en 
gave.  Vi  har  behov  for  at  lære  at  modtage  en  gave  med 
almindelig  respekt  for  os  selv  og  for  giveren,  og  først  og 
fremmest  huske,  at  enhver  gave  i  yderste  led  kommer  fra 
Skaberen  af  alle  ting.  Hvis  både  giveren  og  modtageren 
fuldtud  erkender  den  sandhed,  vil  resultatet  helt  sikkert  vise 
sig  i  kærlighedsydelser  . .  til  andre  menneskelige  væsener 
og  til  vor  fælles  Fader. 

En  af  mine  egne  befordrende  lektier,  med  hensyn  til  at  lære 
at  modtage,  hændte,  da  jeg  blev  bedt  om  at  virke  som  be- 
søgslærerinde  sammen  med  en  søster,  der  havde  haft  et 
hjerteanfald.  Hendes  højre  arm  og  ben  var  lammet.  Ved 
hjælp  af  en  krykke  og  skinner  kunne  hun  gå,  men  kun  med 
betydelig  vanskelighed  på  skrånende  eller  ujævn  overflade. 
Det  var  også  ganske  svært  for  hende  at  tale  og  blive  for- 
stået. Og  skønt  det  var  forbløffende,  hvad  hun  kunne  gøre, 
så  var  der  dog  meget,  hun  ikke  kunne  klare. 
Til  at  begynde  med  syntes  vort  kammeratskab  håbløst  en- 
sidigt. Det  var  nødvendigt  for  mig  at  udføre  al  kørsel,  at 
hjælpe  hende  ind  i  bilen,  og  at  lede  hende  op  og  ned  ad 
trapper.  Byrden  at  skulle  give  lektien  og  føre  al  samtalen 
faldt  på  mig,  skønt  hun  af  og  til  var  i  stand  til  at  tilføje  no- 
get. 

Så  skete  der  noget  mærkeligt.  På  grund  af  et  mindre  uheld, 
kunne  døren  ved  førerens  side  ikke  længere  åbnes.  Den 
eneste  måde  at  komme  ind  på  eller  ud  fra  førersædet  var 


gennem  døren  ved  passageren.  På  grund  af  dette  kom  jeg, 
den  stærke,  til  at  blive  afhængig  af  den  svagere. 
Mens  jeg  hjælpeløst  måtte  sidde  og  vente,  arbejdede  hun 
alene  med  sin  venstre  arm  og  krykke  besværligt  på  at  åbne 
den  tunge  dør  for  igen  ved  næste  hus  at  lukke  den.  Det  var 
så  nedslående,  at  jeg  engang  bestemte  mig  til  at  klatre  over 
bagsædet  for  at  komme  ud.  Men  det  var  ikke  særlig  prak- 
tisk med  kjole  på,  så  jeg  måtte  finde  mig  i  at  lade  hende 
udføre  denne  kamp  for  min  skyld.  Og  alligevel  kom  vi  på 
grund  af  dette  mærkelige  dilema  hinanden  meget  nærmere. 
Hun  havde  brug  for  mig,  og  nu  havde  jeg  brug  for  hende. 
Denne  lille,  fysiske  afhængighed  var  kun  én  manifestation  af 
de  mange  uhåndgribelige  gaver,  som  jeg  modtog  fra  hende 
i  løbet  af  vort  samarbejde.  Det  er  rigtigt,  at  hun  under  vore 
lektier,  ikke  var  i  stand  til  at  sige  meget  eller  udføre  nogen 
fysisk  assistance  til  de  trængende  søstre  på  vores  liste.  Men 
alligevel  overtog  hun  mere  end  én  gang  ledelsen  af  faste  og 
bøn  for  visse  søstre,  der  havde  brug  for  åndelig  styrkelse. 
Da  Maiakias  spurgte,  om  nogen  ville  bedrage  Gud,  henviste 
han  til  tiendebetaling.  Men  der  er  også  en  anden  måde  at 
bedrage  Gud.  Enhver  værdig  person  afspejler  en  del  af 
Guds  herlighed  gennem  en  eller  anden  gave  eller  velsig- 
nelse. Når  vi  afslår,  hvad  andre  har  at  tilbyde  os,  afslår  vi  i 
virkeligheden  den  del  af  Guds  herlighed,  som  deres  gave 
reflekterer. 

Når  vi  afslår  hans  tjenere,  afviser  vi  også  ham,  uden  hen- 
syn til  om  den  tilbudte  velsignelse  er  åndelig  eller  materiel. 
Hvor  meget  klogere  ville  vi  ikke  handle  ved  at  lytte  opmærk- 
somt til  Pauli  råd:  at  tænke  på  kirken  som  Kristi  legeme,  at 
tænke  på  hvert  enkelt  medlem  som  en  nødvendig,  funge- 
rende del  af  legemet,  og  derefter  oprigtigt  betragte  hvert 
enkelt  medlem  således:  „Hoved,  jeg  har  brug  for  dig.  Fød- 
der, jeg  har  brug  for  jer.  Øjne,  jeg  har  brug  for  jer.  Hænder, 
jeg  har  brug  for  jer ..." 


Lenet  Hadley  Read,  husmoder  og  moder  til  fem  børn,  er  for 
nylig  flyttet  til  Tulsø  i  Oklahoma. 

De  kendte  profeten 


Adskillige  sidste  dages  profeter  har 
kendt  Joseph  Smith.  Nogle,  som  Brig- 
ham Young,  kendte  ham  som  en  ven, 
nabo  og  vejleder.  Til  andre  kom  han  i 
drømme  og  syner,  som  tilfældet  var 
med  Wilford  Woodruff.  Og  til  alle  har 
han  givet  trøst  og  inspiration  til  at  lede 
Kristi  kirkes  arbejde. 
Den  respekt  og  beundring,  hvormed  de 
andre  profeter  har  karakteriseret  Jo- 
seph, afslører  en  hel  del  om  den  unge 
leder. 

Joseph  karakteriserede  sig  selv  med 
disse  ord: 

„Jeg  er  som  en  uhyre,  utilhugget  sten, 
der  ruller  ned  fra  et  højt  bjerg;  og  den 
eneste  afslibning,  jeg  får,  er  når  et  el- 
ler andet  hjørne  bliver  gnedet  af  ved 
at  komme  i  berøring  med  noget  andet, 

og  med  forøget  styrke  slår  imod  reli- 
giøs forblindelse,  præstelist,  sagfører- 
kneb, lægefif,  løngnagtige  redaktører, 
bestikkelige  dommere  og  nævninge  og 
ménsvorne  embedsmænds  myndighed, 
der  støttes  af  pøbelhove,  gudsbespot- 
tere,  tøjlesløse  og  fordærvede  mænd 
og  kvinder  —  hele  helvede,  der  her  og 
der  slår  et  hjørne  af.  Således  til  jeg  bli- 
ve en  glat  og  sleben  pil  i  den  Almæg- 
tiges kogger  ..."  (Profeten  Joseph 
Smiths  lærdomme,  side  364-65) 
Brigham  Young  talte  ofte  om  sin  store 
forkærlighed  for  profeten,  og  han  døde 
med  profetens  navn  på  læberne.  Nogle 
få  klassiske  udpluk  fra  hans  taler  viser 
hans  kærlighed  til  og  beundring  for 
Joseph: 
„Jeg  ærer  og  tilbeder  Joseph  Smiths 


navn.  Jeg  glæder  mig  over  at  høre  det; 
jeg  elsker  det.  Jeg  elsker  hans  lær- 
domme." (Journal  og  Discourses,  13. 
bind,  side  216) 

„Når  jeg  så  Joseph,  bragte  han  billed- 
ligt talt  Himlen  ned  på  jorden;  og  jor- 
den løftede  han  op  og  forklarede 
åbent,  ligefremt  og  enkelt  om  det,  der 
hører  Gud  til;  og  det  er  skønheden  ved 
hans  mission."  (JD.  5.  bind,  side  332) 
„Hvis  Jesus  lever  og  er  verdens  Frel- 
ser, så  er  Joseph  Smith  en  Guds  profet 
og  dvæler  i  fader  Abrahams  skød.  Sel- 
vom de  har  slået  hans  legeme  ihjel,  le- 
ver han  dog  og  ser  sin  Faders  åsyn  i 
Himmelen;  og  hans  klædning  er  så  ren, 
som  englenes,  der  omringer  Guds  tro- 
ne; og  intet  menneske  på  jorden  kan 
sige,  at  Jesus  lever  og  samtidig  be- 


Redaktørens  bemærkning:  I  december 
mindes  vi  også 

profeten  Joseph  Smiths  fødselsdag  — 
23dec.  1805. 


nægte  min  påstand  om  profeten  Jo- 
seph Smith."  (GD.  1.  bind  side  38) 
John  Taylor  var  i  det  rum,  hvor  pøbe- 
len brød  ind  for  at  dræbe  profeten  i 
Carthage  fængslet.  Til  trods  for  at  han 
blev  såret,  kom  han  sig  dog  og  blev 
senere  kirkens  tredie  præsident.  Han 
kendte  Joseph,  medens  han  levede, 
overværede  hans  død  og  giver  en  me- 
get særpræget  hyldest  til  profeten: 
"Jeg  vidner  om,  at  jeg  har  kendt  Jo- 
seph Smith  i  årevis.  Jeg  har  rejst  sam- 
men med  ham.  Jeg  har  været  sammen 
med  ham  privat  og  offentligt.  Jeg  har 
arbejdet  sammen  med  ham  i  alle  slags 
råd.  Jeg  har  hundredvis  af  gange  lyttet 
til  hans  offentlige  belæringer  og  hans 
råd  til  sine  venner  og  medarbejdere  af 
mere  privat  art.  Jeg  har  været  i  hans 


hjem  og  set,  hvordan  han  optrådte 
overfor  sin  familie.  Jeg  har  set  ham 
stillet  for  sit  lands  domstole  og  set 
ham  blive  frikendt  med  ære  og  renset 
fra  ondskabsfuld  sladder  og  onde  for- 
dærvede menneskers  intriger  og  falske 
beskyldninger.  Jeg  var  med  ham,  da 
han  var  i  live  og  med  ham,  da  han  led 
martyrdøden  i  Carthage  fængslet  for 
en  rå  pøbelhob,  der  skjulte  sig  bag 
sværtede  ansigter.  Jeg  var  der  og  blev 
selv  såret;  jeg  blev  ramt  af  fire  riffel- 
kugler. Således  har  jeg  set  ham  under 
disse  forskellige  omstændigheder,  og 
jeg  vidner  for  Gud,  engle  og  menne- 
sker, at  han  var  en  god,  ærefuld  og 
retskaffen  mand  ...  at  hans  private  og 
offentlige  karakter  var  uangribelig  — 
og  at  han  levede  og  døde  som  en  Guds 
mand  og  en  gentleman.  Det  er  mit  vid- 
nesbyrd." (The  Gospel  Kingdom,  side 
355.  Salt  Lake  City,  Utah  1943) 
Wilford  Woodruf  i  var  sammen  med  Jo- 
seph før  og  efter  hans  død.  Han  rejste 
tusinder  af  miles  med  ham  og  virkede 
ofte  som  sekretær  for  ham  —  det  var 
bror  Woodruff,  som  nedskrev  åbenba- 
ringen Joseph  Smith  fik  om  borgekri- 
gen (se  L.&P.  87).  I  Millenial  Star  gen- 
kalder han  sig  det  dejlige  og  sigende 
første  møde  med  profeten  Joseph: 
„Før  jeg  traf  Joseph,  sagde  jeg,  at  jeg 
var  ligeglad  med,  hvor  gammel  han 
var,  eller  hvor  ung  han  var;  jeg  var 
ligeglad  med,  hvordan  han  så  ud  —  om 
hans  hår  var  langt  eller  kort:  den 
mand,  som  havde  givet  os  den  åben- 
baring, var  en  Guds  profet.  Jeg  vidste 
det  helt  bestemt.  Jeg  traf  første  gang 
Joseph  på  Kirtlands  gader.  Han  havde 
en  gammel  hat  på  hovedet  og  en  pistol 
i  hånden.  Han  sagde:  ,Bror  Woodruff, 
jeg  har  været  ude  at  øve  mig,  for  jeg 
ønskede  at  se,  om  jeg  overhovedet 
kunne  ramme  noget,'  og  han  fortsatte: 
,har  du  noget  imod  det?'  ,Slet  ikke,' 
sagde  jeg,'  der  er  ingen  lov,  der  forby- 
der en  mand  at  skyde  til  måls,  såvidt 
jeg  ved.'  Han  bød  mig  indenfor  i  sit 
hjem.  Han  havde  et  ulveskind,  som  han 
ønskede  min  hjælp  til  at  garve;  han  vil- 
le bruge  det  til  at  sidde  på,  når  han  var 
ude  at  køre  i  sin  hestevogn.  Nu  kunne 
mange  måske  have  sagt:  ,Hvad  slags 
profet  er  du,  som  skyder  med  pistol  og 
garver  ulveskind?'  Men  vi  garvede  det 
og  benyttede  det  på  en  rejse  på  et  tu- 
sinde miles.  Det  var  mit  første  bekendt- 


skab med  profeten  Joseph.  Og  fra  den 
dag  og  indtil  nu  med  alle  de  frafald, 
som  vi  har  haft,  og  med  alle  de  vanske- 
ligheder og  bekymringer,  som  vi  er  ble- 
vet kaldede  til  at  gennemgå,  har  jeg 
aldrig  oplevet  et  øjeblik,  hvor  jeg  har 
haft  tvivl  om  dette  arbejde.  Jeg  er  ikke 
blevet  prøvet  dermed.  Mens  folk  faldt 
fra  til  højre  og  venstre,  og  mens  apost- 
le opfordrede  mig  til  at  vende  mig  mod 
profeten  Joseph,  blev  jeg  aldrig  fristet 
til  at  tvivle  på  dette  arbejde  eller  på, 
at  Joseph  Smith  var  en  Guds  profet." 
(Millenial  Star,  53.  bind,  siderne  627- 
28) 

Præsident  Woodruff  sagde:  „Joseph 
besøgte  mig  flere  gange  efter  sin  død 
og  lærte  mig  vigtige  principper."  En- 
gang blev  han  besøgt  af  både  Joseph 
og  Hyrum  Smith,  da  han  var  på  vej  til 
England  på  et  skib,  og,  med  hans  egne 
ord:  „Han  sagde  blandt  andet  til  mig, 
at  jeg  skulle  få  Guds  Ånd;  at  vi  alle 
sammen  behøvede  den."  (Discourses 
of  Wilford  Woodruff,  side  288.  SLC, 
Utah  1946) 

I  en  tale  holdt  den  19.  oktober  1896, 
sagde  bror  Woodruff: 
„Joseph  Smith  vedblev  at  besøge  mig 
og  andre  indtil  et  bestemt  tidspunkt, 
og  så  holdt  det  op.  Sidste  gang  jeg  så 
ham,  var  i  Himlen.  I  det  natlige  syn  så 
jeg  ham  ved  døren  til  templet  i  Himlen. 
Han  kom  til  mig  og  talte  til  mig.  Han 
sagde,  at  han  ikke  kunne  holde  op  med 
at  tale  til  mig,  for  han  havde  travlt  . . . 
Jeg  traf  en  halv  snes  brødre,  som  hav- 
de haft  stillinger  på  jorden,  og  ingen 
af  dem  kunne  holde  op  med  at  tale  til 
mig,  fordi  de  havde  travlt.  Jeg  var  me- 
get forbløffet.  Ind  imellem  så  jeg  pro- 
feten igen,  og  jeg  havde  lejlighed  til  at 
stille  ham  et  spørgsmål. 
,Hør  her,'  sagde  jeg,  Jeg  vil  gerne  vide, 
hvorfor  I  har  så  travlt.  Jeg  har  haft 
travlt.  Jeg  har  haft  travlt  hele  livet. 
Men  jeg  ventede,  at  min  travlhed  skulle 
være  forbi,  når  jeg  kom  i  Himlen,  hvis 
jeg  nogensinde  skulle  komme  der.' 
Joseph  sagde:  ,Det  skal  jeg  fortælle 
dig,  broder  Woodruff.  Enhver  uddeling, 
der  har  haft  præstedømmet  på  jorden 
og  er  kommet  til  Det  celestiale  Rige, 
har  haft  et  bestemt  stykke  arbejde  at 
udføre  som  forberedelse  til  at  tage  til 
jorden  sammen  med  Frelseren,  når  han 
tager  afsted  for  at  regere  jorden.  En- 
hver uddeling  har  haft  tilstrækkelig  tid 

til  at  udføre  dette  arbejde.  Men  ikke  os. 
Vi  er  den  sidste  uddeling,  og  der  er  så 
meget  arbejde  at  udføre  at  vi  må  skyn- 
de os,  for  at  nå  det.' "  (Discourses  of 
Wilford  Woodruff,  side  288-289) 
Lorenzo  Snow  havde  et  nært  person- 
ligt forhold  til  Joseph  Smith,  og  han 
forstod  øjensynligt  profetens  kaldelse. 
Præsident  Snow  karakteriserede  Jo- 
seph på  denne  måde: 
„Joseph  Smith,  som  Gud  valgte  til  at 
oprette  dette  værk,  var  fattig  og  uud- 
dannet og  tilhørte  ikke  nogen  bestemt 
kristen  religion.  Han  var  blot  en  dreng 
ærlig,  retskaffen,  ubekendt  med  svig, 
politikeres  og  religiøse  hykleres  for- 
slagehed og  sofisteri  blot  for  at  mele 
deres  egen  kage.  Som  Moses  fra  Det 
gamle  Testamente  gjorde  det,  følte  Jo- 
seph sig  inkompetent  og  ukvalificeret 
til  opgaven  at  stå  frem  som  religiøs 
reformator  i  en  meget  upopulær  stilling 
—  at  kæmpe  mod  meninger  og  sam- 
fund, der  havde  bestået  i  århundreder, 
og  som  havde  haft  godkendelse  og 
støtte  fra  de  mest  prominente  mænd 
indenfor  teologien.  Men  Gud  havde 
kaldet  ham  til  at  befri  de  fattige  og  op- 
rigtige i  hjertet  fra  deres  åndelige  og 
timelige  trældom.  Og  Gud  lovede  ham, 
at  hvem  som  helst,  der  ville  modtage 
dåb  til  syndernes  forladelse  med  ærligt 
formål,  ville  få  himmelske  tilkendegi- 
velser -  og  de  samme  evangeliske  vel- 
signelser, som  var  blevet  lovet  og  mod- 
taget gennem  evangeliet,  som  de  gam- 
le apostle  forkyndte.  Og  dette  bud- 
skab, dette  løfte,  skulle  gælde  overalt 
og  for  alle  ved  at  forkyndes  af  ældster- 
ne,  som  er  Guds  bemyndigede  bud- 
bringere. Det  sagde  Joseph  Smith,  den 
ulærde,  naturlige,  almindelig,  ligefrem- 
me og  ærlige  dreng."  (Eliza  R.  Snow: 
Biography  and  Family  Record  of  Lo- 
renzo Snow,  side  243.  Salt  Lake  City 
1884) 

En  mand,  som  blev  i  stand  til  at  få  stor 
indsigt  i  Joseph  Smiths  liv,  var  Joseph 
F.  Smith,  bror  Hyrums  søn,  som  endnu 
kunne  huske  profeten  som  onkel  lige 
så  godt  som  profet.  Da  han  kun  var  et 
barn,  da  mordet  på  profeten  fandt  sted, 
genkalder  han  sig  Joseph  Smith  på 
denne  måde: 

„Som  barn  kendte  jeg  profeten  Joseph 
Smith.  Som  barn  har  jeg  lyttet  til  ham, 
når  han  prædikede  evangeliet,  som 
Gud  havde  pålagt  ham  det.  Som  barn 


var  jeg  godt  bekendt  med  hans  hjem, 
med  hans  familie  —  jeg  kendte  dem 
lige  så  godt  som  dem  der  boede  under 
min  egen  fars  tag.  Jeg  har  bevaret  Ån- 
dens vidnesbyrd,  som  jeg  havde  insu- 
get  som  barn,  og  det  jeg  havde  mod- 
taget fra  min  fromme  mor,  den  faste 
overbevisning  om,  at  Joseph  Smith  var 
en  Guds  profet;  at  han  mere  end  no- 
gen anden  i  denne  generation  var  in- 
spireret eller  i  århundrede  havde  været 
det;  at  han  var  blevet  udvalgt  af  Gud  til 
at  lægge  grundvolden  for  Guds  rige  så- 
vel som  for  Guds  kirke;  at  han  ved 
Guds  kraft  var  blevet  i  stand  til  at  frem- 
bringe dette  kontinents  tidlige  indbyg- 
geres gamle  optegnelser,  at  genoplive 
og  afsløre  Jesu  Kristi  lærdomme  for 
verden,  ikke  blot  som  han  forkyndte 
dem  blandt  jøderne  i  Judæa,  men  og- 
så, i  større  enkelthed  og  ligefremhed 
for  efterkommerne  af  Lehi  på  dette 
kontinent.  Som  barn  var  jeg  med  fast 
tro  i  min  sjæl  imponeret  og  dybt  beta- 
get af  den  tanke,  at  de  åbenbaringer, 
der  var  blevet  givet  til  og  gennem  pro- 
feten Joseph,  som  de  indeholdes  i 
Lære  og  Pagter,  var  Guds  ord,  lige  så 
vel  som  de  gamle  disciples  ord,  da  de 
bar  vidnesbyrd  om  Faderen  og  Søn- 
nen." (Fra  en  prædiken  holdt  i  Salt 
Lake  Assembly  Hall,  den  8.  juli,  1917) 
Som  søn  af  profetens  elskede  bror, 
havde  han  øjensynligt  fået  yderligere 
indsigt  i  profetens  elskelige,  faderlige 
karakter.  Om  Joseph  Smiths  kærlig- 
hed, sagde  han: 

„Et  klart  billede  af  hans  karakter  viser 
hans  kærlighed  til  børn.  Han  kunne 
aldrig  se  et  barn  uden  at  ønske  at  tage 
det  op  og  velsigne  det,  og  mange  gan- 
ge gjorde  han  det,  idet  han  tog  dem  i 
sine  arme  og  op  på  sit  knæ.  Jeg  har 
selv  siddet  på  hans  knæ.  Han  var  så 
glad  for  børn,  at  han  gerne  gik  en  lang 
omvej  for  at  tale  til  et  lille  barn.  For 
mig  er  det  så  slående  en  karakteristik 
af  sand  manddom.  Han  havde  en  lig- 
nende kærlighed  til  den  menneskelige 
race.  Jeg  ved,  og  har  vidst  det  siden 
min  barndom,  at  han  var  en  Guds  pro- 
fet, og  jeg  troede  på  hans  guddomme- 
lige mission  af  hele  mit  Ijerte,  og  på 
det  autentiske  og  inspirerede  ved  de 
åbenbaringer,  han  modtog,  og  at  Mor- 
mons Bog  var  et  middel  til  at  få  det  til 
at  ske."  (Improvement  Era,  21.  decem- 
ber 1917,  side  168.  Bind  21) 


Børnestjernen 


Da  Alices  mor  og  søstre  bestemte  sig  til  at  blive  med- 
lemmer af  Jesu  Kristi  Kirke  af  Sidste  Dages  Hellige, 
var  Alice  kun  seks  år  og  for  ung  til  at  blive  døbt  sam- 
men med  resten  af  familien  i  den  lille  by  i  Tyskland. 
Da  de  så  ofte  havde  talt  om  den  vidunderlige  oplevel- 
se, det  havde  været  at  blive  døbt,  og  om  det  dejlige 
ved  at  være  medlemmer  af  kirken,  kunne  Alice  næsten 
ikke  vente  på,  at  hun  skulle  blive  otte  år  og  selv  blive 
døbt. 

Alice  lagde  planer  og  drømte  om,  hvordan  han  skulle 
døbes  på  sin  førselsdag.  „Ikke  lidt  efter,"  fastholdt 
hun,  „men  på  selv  dagen."  Men  —  tre  dage  før  sin 
fødselsdag  vågnede  hun  med  stærk  hovedpine,  og 
næste  dag  var  hun  for  syg  til  at  gå  i  skole.  Lægen,  der 
blev  tilkaldt,  sagde,  at  hun  måtte  blive  hjemme  i  sen- 
gen i  mindst  en  uge.  Alices  store  øjne  fyldtes  med 
tårer  af  skuffelse. 
Næste  dag  havde  Alice  det  endnu  dårligere,  og  hendes 


temperatur  var  højere  til  trods  for  den  medicin,  lægen 
havde  ordineret.  Mor  var  forbavset  og  bekymret,  men 
Alice  følte  sig  mere  syg  ved  ikke  at  blive  døbt  på  selve 
sin  førselsdag,  end  hun  gjorde  på  grund  af  alle  sine 
smerter  og  sin  feber. 

Aftenen  før  Alices  førseldag  var  hendes  mor  på  vej  ind 
i  sygeværelset.  Men  hun  standsede  brat  op  ved  døren, 
da  hun  så  Alice  knæle  i  ivrig  bøn  på  sengen.  Den  lille 
pige  bønfaldt  sin  himmelske  Fader  om  at  få  opfyldt  sit 
store  ønske  om  at  blive  medlem  af  Jesu  Kristi  Kirke  af 
Sidste  Dages  Hellige. 

Om  morgenen  på  sin  fødselsdag  stod  Alice  op,  klædte 
sig  på  og  gjorde  sig  parat  til  at  blive  døbt.  Hendes 
feber  var  væk,  og  hun  følte  sig  rask  og  lykkelig.  Nogle 
timer  senere  kontrollerede  hendes  mor  igen  tempera- 
turen, og  den  var  stadig  normal. 

Gud  havde  besvaret  Alices  oprigtige  bøn.  Den  aften 
blev  hun  døbt! 

Illustreret  af  Sherry  Thompson 


Jule-overraskelse  på  øen 


AF  DOLLY  HILDRETH 


Matthew  sad  på  den  varme  sandstrand  og  betragtede 
de  sorte  røgskyer  fra  det  havarerede  post-fly,  der  en 
timestid  før  havde  forsøgt  landing  i  den  anden  ende  af 
øen. 

Alle  var  glade  for,  at  piloten  var  kommet  ud  i  sikkerhed, 
men  Matthew  vidste,  at  hans  far  var  skuffet  over,  at  alle 
pakkerne  var  brændt.  Denne  uge  havde  flyet  haft  en 
ganske  særlig  last  af  post  —  alle  julegaverne  fra  familie 
og  venner,  som  boede  langt  borte  fra  den  lille  ø,  hvor 
Matthews  far,  der  var  oceanograf,  studerede  havets 
tidevand. 

Der  havde  været  én  ganske  særlig  pakke  med  flyet, 
noget  som  skulle  have  været  en  overraskelse  for  med- 
lemmerne af  den  lille  gren  af  kirken,  som  var  blevet 
organiseret  blot  tre  måneder  tidligere. 
Matthews  far  var  grenspræsident,  og  han  havde  bestilt 
en  Mormons  Bog  til  hver  enkelt  familie.  Matthew  havde 
bemærket  det  triste  udtryk  i  faderens  ansigt,  og  han 
vidste,  at  tabet  af  disse  bøger  var  en  stor  skuffelse. 
Der  må  være  noget,  jeg  kan  gøre  for  at  få  far  glad  igen, 
tænkte  han.  Men  hvad  kan  jeg  gøre,  når  vi  bor  på  en 
lille  ø,  tusinde  kilometer  borte  fra  hovedlandet  og  midt 

/  Stillehavet?  Det  så  ud  som  en  håbløs  situation,  men 
Matthew  var  fast  besluttet  på  at  finde  en  løsning  på 
problemet.  Han  holdt  så  meget  af  sin  far  og  øens  be- 
folkning og  ville  så  gerne  have,  at  denne  jul  blev  noget 
særligt,  så  de  kunne  føle  den  glæde  og  kærlighed,  som 
følger  med  udvekslingen  af  gaver. 
Matthew  sad  længe  på  strandbredden.  Ja,  så  længe,  at 
solen  gik  ned  i  havet,  og  månen  kom  op  fra  den  anden 
side  og  fik  hver  enkelt  bølgekam  til  at  glitre  som  sølv, 
når  den  styrtede  ind  mod  kysten.  Mens  han  sad  og 
tænkte  på  julen  og  om  udveksling  af  kærlighed,  vidste 
han  pludselig,  hvad  han  ville  gøre! 
Han  fortalte  ikke  nogen  om  sin  idé.  Det  skulle  være  en 
overraskelse.  Næste  morgen  stod  Matthew  tidligt  op 
og  gik  hen  til  den  eneste  forretning  på  øen. 
Mr.  Wilson,  som  ejede  forretningen,  var  også  tidligt 
oppe  og  stod  og  betragtede  solopgangen.  Matthew  be- 
søgte tit  mr.  Wilson,  som  syntes  at  forstå  Matthews 
følelse  af  ensomhed.  Han  vidste,  hvor  megen  hjemve 
drengen  havde  efter  alle  sine  gamle  venner,  især  nu, 
hvor  julen  stod  for  døren.  Somme  tider  lod  mr.  Wilson 
Matthew  hjælpe  sig  med  at  rydde  op  i  forretningen  el- 


ler  fylde  op  på  hylderne.  Da  Matthew  spurgte,  om  han 
måtte  få  noget  indpakningspapier,  nogle  små  æsker 
og  et  sted,  hvor  han  i  hemmelighed  kunne  lave  sine 
julegaver,  stillede  mr.  Wilson  ingen  spørgsmål.  Han 
tog  bare  Matthew  med  sig  om  i  baglokalet  og  pegede 
på  en  stak  gamle  aviser,  en  bunke  æsker  og  et  bord, 
der  stod  inde  mellem  oliedunke,  stakke  af  tovværk  og 
flere  bunker  kokosnødder. 

Efter  morgenmaden  pakkede  Matthew  sine  farver, 
pensler,  papir  og  en  rød  farveblyant  sammen.  Så  tog 
han  sin  egen  Mormons  Bog  fra  boghylden  og  skyndte 
sig  hen  til  forretningen. 

Først  spredte  han  aviserne  ud  og  malede  stærkt  røde 
og  grønne  snefnug,  gyldne  klokker,  kristtjørn  og 
julestjerner  i  gult  og  blåt.  Øverst  oppe  skrev  han  med 
trykte  bogstaver  Glædelig  Jul. 

Det  tog  Matthew  flere  dage  ind  imellem  sine  pligter  og 
skoletiden  at  male  „indpakningspapiret".  Da  han  så 
var  færdig,  klippede  han  det  hvide  papir  i  kvadrater, 
og  idet  han  slog  op  i  Mormons  Bog,  afskrev  han  om- 
hyggeligt noget  af  teksten  på  hvert  stykke  papir.  På  et 
skrev  han:  „  . . .  Herren  har  forløst  min  sjæl  . . .  jeg  har 
set  hans  herlighed,  og  jeg  er  for  evigt  indesluttet  i  hans 
kærligheds  arme."  (2.  Nep.  1:15)  Og  på  alle  de  andre 
sedler  skrev  han  noget  fra  den  hellige  bog,  der  kunne 
bringe  fred  og  kærlighed  ind  i  hans  ø-venners  hjerter. 
Matthew  anbragte  en  seddel  i  hver  æske  og  pakkede 
den  ind  i  sit  hjemmelavede  jule-papir.  Og  da  han  var 
færdig  med  alt  det,  var  det  blevet  jule-dag.  Han  lagde 
alle  de  små  æsker  ned  i  en  stor  papkasse  og  trak  den 
efter  sig  hen  til  det  lille  hus,  hvor  han  boede  sammen 
med  sin  familie.  Først  da  fortalte  han  sin  mor  og  far, 
at  han  havde  lavet  en  gave  til  hver  enkelt  familie  i  gre- 
nen. Deres  overraskede  smil  viste,  hvor  glade  og  nys- 
gerrige de  var,  men  Matthew  var  glad,  for  at  de  ikke 
stillede  nogle  spørgsmål. 

Under  jule-programmet  i  grenen  den  aften,  strålede 
Matthews  øjne  af  glæde,  da  hans  far  læste  jule-evan- 
geliet og  talte  om  det  at  udveksle  kærlighed.  Og  så, 
lige  før  gudstjenesten  var  slut,  bekendtgjorde  hans  far, 
at  Matthew  havde  lavet  en  julegave  til  hver  enkelt  fami- 
lie i  grenen. 

Der  blev  et  øjebliks  spænding.  Alle  medlemmerne  var 
glade  for  det  stærkt  kolorerede  indpakningspapir.  Men 
Matthews  far  var  ivrigere  end  nogen  anden  for  at  åbne 
sin  pakke  for  at  se,  hvad  der  var  indeni.  Hans  øjne  blev 
fugtige  og  skinnede,  da  han  læste  budskabet  på  sed- 
len. 

„Det  var  sandelig  en  god  idé  til  jul,"  sagde  hans  far, 
da  familien  spadserede  henad  den  sølvhvide  strand- 
bred, før  de  gik  i  seng.  „Hvordan  kom  du  til  at  tænke 
på  det?" 
„Åh,  jo",  svarede  Matthew,  „jeg  vidste  jo,  hvor  gerne  du 


ville  have  givet  folk  de  Mormons  Bøger,  som  du  havde 
bestilt.  Og  jeg  spekulerede  på,  hvordan  jeg  kunne  dele 
mit  eksemplar  med  dem.  Så  tænkte  jeg  på  at  give  dem 
nogle  af  de  dele,  der  handler  om  kærlighed.  Mr.  Wilson 
lod  mig  arbejde  i  sit  lagerrum,  og  dér  skrev  jeg  så  bud- 
skaberne og  pakkede  dem  ind.  Det  var  sjovt." 
„Det  var  en  dejlig  overraskelse  for  os  allesammen", 
sagde  mor.  „Det  gav  os  allesammen  en  god  julestem- 
ning." 

Matthew  standsede  et  øjeblik  og  så  op  på  de  tusinder 
af  glimtende  stjerner  over  dem.  Nu  følte  han  ikke  mere 
spor  hjemve.  „Nu  synes  jeg,  det  er  blevet  rigtig  jul," 
sagde  han. 

Idet  bølgerne  stille  slog  mod  kysten,  syntes  han  plud- 
selig at  han  kunne  høre  profeten  Almas  ord:  „Må  Guds 
fred  hville  over  jer"  (Alma  7:27),  og  englene,  der  sang: 
„  ...  og  på  jorden  fred  i  mennesker,  der  har  hans  vel- 
behag." (Lukas  2:14) 

Den  rette  berøring 


AF  MARGARET  SHAUERS 


Elena  havde  meget  at  gøre,  før  det 
blev  jul.  Der  var  små  gaver,  der 
skulle  laves  til  hendes  forældre,  til 
hendes  tante  og  til  hendes  spæde 
lillebror.  Hun  skulle  også  finde  et 
rødt  hårbånd,  der  kunne  passe  til 
den  røde  og  hvide  jule-kjole,  som 
hendes  mor  havde  syet  til  hende. 
Men  allermest  tænkte  Elena  på  alt 
det  gode,  hun  måtte  gøre,  så  hun 
kunne  fylde  sin  lille  jule-krybbe 
med  „gode-gerning-strå". 
Mens  Elena  nu  vandrede  nedad  til 
landsbyen,     huskede     hun,     hvor 

spændt  hun  havde  været  den  jul  for 
længe  siden,  da  hun  kun  var  seks 
år  gammel,  og  hendes  far  havde 
bygget  julekrybben. 
„Vi  har  haft  den  juleskik  i  Ungarn  i 
mange  år,"  fortalte  han  hende. 
Hvert  år  fylder  børnene  i  hele  ad- 
vent-perioden julekrybber  med  strå. 
For  hver  god  gerning,  de  har  gjort, 
anbringes  ét  strå.  Hvis  man  fylder 
krybben  godt  for  det  lille  Jesusbarn, 
vil  vor  himmelske  Fader  vide,  at 
man  i  hjertet  har  kærlighed  til  hans 
Søn. 


„Det  er  en  smuk  skik!"  havde  Elena 
udbrudt.  Selv  som  tolvårig  følte  hun 
sig  stadig  opstemt  ved  tanken  om, 
at  hun  måtte  blive  i  stand  til  at  fyl- 
de sin  krybbe  lige  til  toppen. 
For  hendes  familie  var  blevet  sær- 
ligt velsignet  i  løbet  af  det  år.  Elena 
syntes,  at  det  var  meget  mere  be- 
tydningsfuldt end  at  fylde  krybben 
godt  op.  Hendes  fars  lille  køb- 
mandsforretning var  gået  godt,  hen- 
des tante,  som  boede  hos  dem,  var 
igen  blevet  rask.  Det  bedste  var  at 
hun  havde  fået  sig  en  lillebror. 


Da  hun  var  færdig  med  sit  arbejde, 
besøgte  Elena  det  ene  hus  efter  det 
andet  og  afleverede  små  gaver,  for 
at  udveksle  hilsener,  tilbyde  hjælp 
med  småopgaver  eller  løbe  i  byen 
for  folk,  Alle  takkede  hende  og  sag- 
de, at  de  håbede,  at  hendes  jule- 
krybbe måtte  blive  helt  fuld,  men 
Elena  syntes,  at  hun  burde  gøre  no- 
get mere. 

„Jeg  har  kun  gjort,  hvad  jeg  gør 
hver  eneste  jul,"  tænkte  hun  be- 
kymret, da  hun  sukkende  begav  sig 
på  hjemvejen.  „Og  i  år,  hvor  Gud 
har  været  så  god  mod  os,  synes  jeg, 
at  jeg  ville  gøre  noget  helt  særligt." 
Elena  vandrede  langsomt  videre. 
Hun  prøvede  at  tænke  på,  hvad  hun 
kunne  gøre,  som  ville  gøre  denne 
juleaften  anderledes  end  alle,  hun 
før  havde  oplevet.  Da  hun  kom  til 
det  største  hus  i  landsbyen,  stand- 
sede hun  op.  „Mon  jeg  ikke  kan 
gøre  noget  for  den  gamle  mand, 
som  bor  her,"  tænkte  hun.  Så  trak 
hun  opgivende  på  skuldrene  og  gik 
videre.  Alle  og  enhver  vidste  jo,  at 
den  mand  var  rig  og  havde  tjeneste- 
folk til  at  udføre  alle  sine  ærinder. 
Elena  havde  aldrig  talt  med  ham, 
men  somme  tider,  når  hun  gik  forbi 
huset,  var  han  ude  på  verandaen, 
og  han  så  altid  så  uvenlig  ud.  Hun 
havde  hørt  folk  i  byen  sige,  at  han 
ikke  kunne  lide  at  blive  forstyrret  af 
venner. 

„Hvor  må  han  da  være  ulykkelig," 
tænke  Elena,  idet  hun  huskede  på 
alle  sine  velsignelser.  Efter  at  have 
gået  nogle  få  skridt,  standsede  hun 
op.  Så  vendte  hun  omkring  og  gik 
tilbage  hen  mod  det  store  hus.  Hjer- 
tet bankede  i  livet  på  hende,  da  hun 
svingede  den  tunge  dørkammer, 
lod  den  falde  på  døren  og  hørte  det 
kraftige  ekko  inde  i  huset.  Mens 
Elena  ventede,  ønskede  hun,  at  hun 
ikke  var  kommet  tilbage,  men  før 
hun  kunne  løbe  væk,  åbnedes  dø- 
ren næsten  lydløst.  En  tjener  med 
et  helt  udtryksløst  ansigt  så  ned  på 
hende  og  sagde  stift:  „Ja?" 
„Må  jeg  ikke  nok  få  lov  til  at  tale 


med  den  mand,  som  bor  her?" 
spurgte  Elena  hviskende. 
Tjeneren  tøvede  et  øjeblik,  og  så 
gjorde  han  tegn  til  hende  om  at  føl- 
ge med.  Tavse  vandrede  de  ned 
gennem  en  lang  korridor. 
„Vor  himmelske  Fader  har  været  så 
god  mod  min  familie  i  år,"  begyndte 
hun  stille,  da  hun  var  blevet  ført  ind 
i  et  stort  værelse.  Den  gamle  mand 
sad  foran  en  knitrende  ild  med  ryg- 
gen mod  hende,  og  han  vendte  sig 
ikke  om,  mens  hun  talte.  I  den  tro, 
at  han  ikke  havde  hørt  hende,  gik 
Elena  rundt  om  stolen  og  stillede 
sig  foran  ham. 

„Jeg  prøver  at  gøre  noget  godt  for 
andre",  sagde  hun,  „ikke  blot  for  at 
fylde  min  julekrybbe  med  strå,  men 
for  at  vise,  hvor  taknemmelig  jeg  er. 
Jeg  ved,  at  jeg  ikke  kan  købe  noget 
til  Dem,  og  De  har  tjenestefolk  til 
at  løbe  Deres  ærinder.  Men  jeg 
tænkte  ...  nå  ja,  hvis  De  bryder 
Dem  om  det,  kunne  jeg  komme  og 
læse  for  Dem  en  gang  imellem.  Og 
når  vejret  bliver  lidt  varmere,  kan  vi 
gå  ture  sammen." 

Til  at  begynde  med  troede  Elena, 
at  den  gamle  mand  rynkede  bryne- 
ne, fordi  han  blev  vred.  Men  i  stedet 


for  en  panderynken,  så  Elena  tårer  i 
hans  blanke,  trætte,  gamle  øjne.  Da 
han  talte,  var  det  med  en  venlig 
stemme. 

„Velsignet  være  du,  barn,"  sagde 
han.  „Ved  at  sende  dig  har  vor  him- 
melske Fader  også  været  god  mod 
mig  i  år.  Jeg  vil  glæde  mig  til  dine 
besøg,  og  jeg  siger  dig  tak  for  din 
venlighed." 

Elena  smilede  til  den  gamle  mand. 
„Jeg  kommer  dagen  efter  jul,"  lo- 
vede hun. 

Senere  den  aften  talte  hun  omhyg- 
geligt sine  „gode-gerninger-strå". 
Forsigtigt  anbragte  hun  dem  i  kryb- 
ben. 

„Den  ser  endelig  ud  til  at  være 
fuld,"  sagde  hun  stille,  da  hun  var 
færdig.  Det  ekstra,  „gode-gerning- 
strå" gjorde  det  helt  rigtigt.  Men  på 
en  eller  anden  måde  vidste  Elena, 
at  det  slet  ikke  var  det  ekstra  strå, 
der  fik  krybben  til  at  se  anderledes 
ud.  Det  var  følelsen  af  at  have  gjort 
noget  godt,  som  hun  i  virkeligheden 
slet  ikke  havde  ønsket  at  gøre. 
Men  allerbedst  vardet,  at  Elena  hav- 
de fået  en  ny  ven.  „Måske",  tænkte 
hun,  „er  der  andre  i  landsbyen,  som 
også  har  brug  for  en  ven." 

Sjov  med  tal 

AF  TREVOR  HOLLOWAY 

Fortæl  en  ven,  at  hvis  han  vil  regne  et 
regnestykke  ud  i  hovedet,  vil  du  være 
i  stand  til  at  læse  hans  tanker  og  give 
ham  det  rigtige  svar. 
Bed  den  pågældende  tænke  på  et  tal, 
fordoble  det  og  lægge  20  til  (eller  et 
hvilket  som  helst  lige  tal). 
Del  derpå  tallet  med  2  og  fratræk  det 
oprindelige  tal.  Nu  kan  du  fortælle  ham 
det  svar,  som  han  er  kommet  til  i  tan- 
kerne. 

Hemmeligheden  er,  at  svaret  altid  vil 
blive  halvdelen  af  det  antal,  som  du 
beder  din  ven  lægge  til.  Her  er  et 
eksempel: 

Tænk  på  et  tal    12 

Gang  det  med  2    24 

Læg  40  til 64 

Dividér  med  2 32 

Træk  det  tal  fra,  du  først  tænkte  på  20 
(Halvdelen  af  de  40,  du  bad  ham  lægge 
til,  er  også  20) 


Bare  for  sjov 


Hvor  mange  fir- 
kanter kan  du  fin- 
de i  tegningen 
nedenfor?  Men 
pas  på  —  det  er 
ikke  så  let,  som 
det  ser  ud  til. 


Farve 

Farvelæg  med  en  P 

blå  blyant  de  figu-  U 

rer,  der  har  en  S 

prik  indeni,  og  se  L 

om  du  kan  fortæl-  E 

le  navnet  på  dette  S 

frosne  krystal,  der  P 

falder  ned  fra  I 

himlen  om  vinte-  L 
ren.  Der  er  alderig 
to,  derer  helt  ens. 

Hvor  stor 
vil  ikke  deres  glæde  blive ! 


AF  MARIO  G.  ECHEVERRI 


Jeg  kommer  fra  en  lille  by  i  det  østlige  Columbia.  Det  var 
dér,  jeg  hørte  om  kirken,  lærte  om  evangeliet,  blev  døbt,  og 
det  var  også  dér,  at  ønsket  om  at  rejse  på  mission  fødtes  i 
mig.  Jeg  var  det  eneste  medlem  i  min  familie,  der  accep- 
terde  evangeliet. 

Jeg  arbejdede  med  missionærerne  næsten  hver  eneste  af- 
ten for  at  forberede  mig  til  min  mission.  Da  de  spurgte  mig, 
hvor  jeg  ønskede  at  komme  hen  på  min  mission,  svarede 
jeg  dem:  „Alle  vegne  undtagen  til  Venezuela."  Mit  svar  blev 
sådan,  fordi  der  på  det  tidspunkt  var  megen  strid  mellem 
Columbia  og  Venezuela,  og  jeg  havde  kun  lidet  eller  slet 
intet  til  overs  for  det  venezuelanske  folk. 
Tiden  gik,  og  jeg  blev  interviewet  med  henblik  på  en  mis- 
sion af  missionspræsidenten.  Et  af  hans  spørgsmål  var: 
„Broder,  vil  du  rejse  hvorhen,  Herren  måtte  kalde  dig?"  Jeg 
svarede  med  nogen  betænkning:  „Ja,  præsident."  Så  læ- 
nede han  sig  forover,  så  mig  ind  i  øjnene  og  sagde:  „Og 
hvis  nu  Herren  kalder  dig  til  Venezuela?"  Jeg  var  klar  over, 
at  præsidenten  kendte  min  indstilling,  men  efter  et  øjebliks 
betænkning  var  jeg  i  stand  til  at  fortælle  ham,  at  jeg  ville 

rejse,  hvorhen  Herren  ville  sende  mig,  men  inderst  inde 
følte  jeg,  at  jeg  ikke  kunne  acceptere  dette  folk. 
Endelig  kom  den  dag,  da  posten  bragte  mig  en  stor  kon- 
volut, og  i  den  lå  min  kaldelse  ...  til  at  tjene  i  Venezuela. 
Den  aften  knælede  jeg  og  bad  Herren  om  ikke  at  tvinge  mig 
til  at  rejse  til  det  land.  Og  efter  at  have  talt  til  ham  i  nogen 
tid,  sagde  jeg,  at  jeg  behøvede  hans  hjælp.  Jeg  rejste  mig, 
tændte  lyset  og  begyndte  at  blade  i  Lære  og  Pagter.  Jeg 
standsede  ved  afsnit  53  og  fandt  dér  Herrens  svar  til  mig: 
„Se  ...  jeg  har  hørt  dine  bønner.  Du  har  påkaldt  mig,  for  at 
du  skulle  få  at  vide  af  Herren  din  Gud,  hvad  din  kaldelse  og 
udvælgelse  er . . . 

Tag  mine  forordninger  på  dig,  selv  en  ældstes,  og  prædik 
tro,  omvendelse  og  syndernes  foradelse  i  overensstemmel- 
se  med   mit  ord  og  modtagelsen  af  den   Helligånd  ved 
håndspålæggelse. 
Du  skal  også  være  agent  for  kirken  på  det  sted,  der  skal 


blive  bestemt  af  biskoppen  .  . .  Endvidere  vil  jeg,  at  du  skal 

lære,  at  kun  den,  der  holder  ud  indtil  enden,  skal  blive 

frelst."  (L&P.  53:1,3-4,7) 

Jeg  lukkede  bogen  og  knælede  påny,  denne  gang  meget 

ydmyg.  Tårerne  brændte  på  kinderne,  og  i  min  bøn  bad 

jeg  Herren  tilgive  mig  for  at  have  prøvet  at  fortælle  ham, 

hvad  han  skulle  gøre. 

Og  jeg  begav  mig  til  Venezuela,  dennegang  i  hvid  skjorte  og 

med  slips,  og  en  af  mine  yndlingssalmer  blev  ved  at  trænge 

sig  på: 

Måske  min  Herre  vil  bruge  mig 

som  bærer  af  frelsens  ord 

til  en  som  træder  på  syndes  vej 

og  ene  med  byrden  står. 

(Nr  159:  „Det  er  måske  ej  i  kampens  gny") 
Jeg  traf  mange  mennesker,  som  havde  brug  for  at  blive 
frelst  —  nogle,  som  i  dag  har  været  i  templet,  som  er  ledere 
af  kirken  i  Venezuela,  og  andre,  som  nu  selv  er  missionæ- 
rer. Jeg  måtte  kæmpe  for  dem  mod  Satan,  som  ikke  ønske- 
de, at  de  skulle  slutte  sig  til  kirken,  og  jeg  kom  til  at  holde 
af  dem  af  hele  mit  hjerte. 

Jeg  modtog  megen  kærlighed  og  hengivenhed  fra  det  ve- 
nezuelanske folk,  og  jeg  kom  til  at  forstå,  hvorfor  jeg  var 
blevet  sendt  til  den  del  af  Herrens  vingård. 
Min  største  velsignelse  kom  kort  tid  efter,  at  jeg  var  blevet 
afløst  som  missionær,  da  jeg  så  min  egen  mor  blive  døbt. 
Jeg  kender  til  den  glæde,  som  Herren  lover  dem,  som  brin- 
ger andre  ind  i  hans  rige  Jeg  ved,  at  dette  er  Jesu  Kristi 
gerning,  for  jeg  har  følt  hans  styrelse.  Jeg  ved,  at  det  er 
vores  ansvar  at  bringe  genoprettelsens  budskab  ud  til  de 
millioner,  der  venter,  og  at  den  bedste  måde  at  gøre  det  på, 
er  ved  at  udføre  en  fuldtids-mission.  I  Jesu  Kristi  navn. 
Amen. 


Bror  Echeverri  er  supervisor  for  seminarer  og  institutter  i 
Caracas  i  Venezuela 

Vær  loyal 

Af  ældste  Rex  D.  Pinegar 

De  halvfjerds'  øverste  Råd 


En  varm,  fugtig  eftermiddag  i  maj  1895  banede  to  missio- 
nærer sig  vej  gennem  de  klippefyldte,  tæt  skovbevoksede 
bakker  nær  ved  Smitville  i  staten  Tennessee.  De  var  blevet 
afvist  af  byens  folk  og  var  derefter  taget  afsted  for  at  finde 
undersøgere,  blandt  bjergboerne,  de  som  overlevede  ved 
ringe  produktive  landbrug  i  det  bjergrige  terræn.  Tilfods, 
uden  punge  eller  tasker,  stolede  ældsterne  på  Herrens  Ånd 
og  folks  gæstfrihed  i  opfyldelsen  af  deres  behov. 
Hen  imod  aften  kom  missionærerne  til  min  bedstefars,  Har- 
vey Anderson  Pinegar  og  hans  lille  families,  beskedne  hytte. 
Bedstefar  var  taget  til  et  møde  for  at  høre  dem  tale  og 
havde  tilbudt  dem  mad  og  et  sted  for  nattæ,  hvilket  de  ivrigt 
og  taknemmeligt  tog  imod.  Harvey  og  hans  familie  delte 
deres  mad,  senge  og  husly  med  ældsterne.  De  tre  børn  sov 
på  loftet.  Bedstefar  og  bedstemor  lagde  stråbunker  på  gul- 
vet i  et  hjørne  for  sig  selv,  og  ældsterne  sov  i  husets  æeste 
seng.  I  denne  beskedne  bjerghytte  belærte  missionærerne 
bedstefar  og  hans  familie  om  Jesu  Kristi  sande  evangelium. 
Bedstefar  skrev  i  sin  dagbog: 

„Jeg  undersøgte  deres  lære,  og  jeg  blev  overbevist  om,  at 
de  hørte  til  den  eneste  sande  kirke  på  jorden.  Så  den  14. 
maj  1895  . . .  blev  min  kone  og  jeg  selv  døbt  af  ældste  Owen 
M.  Sandersom  i  Sink  Creek,  et  lille  stykke  oven  for  Jones' 
Mill  i  det  7.  distrikt  af  DeKalb  County  i  Tennessee,  hvilket 
skabte  stor  misfornøjelse  hos  mine  slægtninge,  men  jeg 
fortsatte  med  at  gøre  min  himmelske  Faders  vilje.  Jeg  vid- 
ste, at  læren  var  fra  Gud  og  ikke  af  mennesker." 
Omkring  eet  hundrede  mennesker  overværede  Harvey  og 
Josie  Pinegars  dåb. 

Der  var  megen  modstand  blandt  folk  i  omegnen  mod  „mor- 
mon-religionen". Harveys  glæde  over  at  blive  medlem  af 
Jesu  Kristi  Kirke  af  Sidste  Dages  Hellige  deltes  ikke  af  hans 
bror,  søstre,  forældre  og  naboer.  Harvey  blev  snart  klar 
over,  at  han  ville  komme  til  at  stå  over  for  modstand  i  sam- 
fundet og  i  familien.  Han  var  dengang  politibetjent,  betalt 
af  egnens  beboere.  Da  de  hørte,  at  han  havde  sluttet  sig  til 
kirken,  nægtede  de  at  fortsætte  med  at  betale  —  og  en  af 
dem  var  endda  hans  egen  fætter. 

Adskillige  gange  blev  Harvey  Pinegars  hytte  et  tilflugtssted 
for  missionærerne.  Ældsterne  hjalp  bedstefar  med  at  slå 
brædder  for  vinduerne  og  døre  som  beskyttelse  mod  pø- 
belen, der  truede  med  at  dyppe  ældstene  i  tjære  og  rulle 
dem  i  fjer. 

Fire  år  efter  at  bedstefar  havde  sluttet  sig  til  kirken,  fulgte 
min  far,  dengang  en  lille  fyr  på  otte  år,  med  sin  familie  og 
medlemmerne  af  to  andre  familier  til  dåbshandling.  Bedste- 
far skulle  døbe  sin  datter  og  en  nabofamilies  døtre  en  kold 
vinterdag,  den  3.  december  1899.  På  vej  til  floden  ved  Rey- 
nolds Mill,  blev  de  antastet  af  tre  ridende  mænd.  Da  de 
spurgte,  hvor  de  skulle  hen,  svarede  bedstefar  med  at  for- 
tælle om  deres  hensigt.  Lederen  af  de  tre  mænd  truede  da 
med  at  samle  en  pøbelhob,  hvis  de  udførte  dåbshandlin- 
gen. Bedstefar  oplyste  ham  om,  at  han  og  de  20  mennesker 
sammen  med  ham  ville  fuldføre  deres  hensigt  uden  hensyn 
til,  hvad  manden  og  hans  kammerater  gjorde.  Bedstefar  og 
hans  selskab  fortsatte  deres  rejse  til  Reynolds  Mill. 
Da  de  ankom  til  møllen,  fandt  de  et  fredeligt  sted,  der  egne- 
de sig  til  dåbshandlingen.  Bakkerne  oven  over  floden  var 
dækket  af  træer,  buske  og  vedbend.  Min  far,  drengen  John, 
anbragte  sig  på  et  væltet  træ,  der  strakte  sig  tværs  over  en 
sandbanke  og  ud  over  den  langsomt  strømmende  flod.  Her 
kunne  han  betragte  hver  eneste  detalje  af  den  hellige  Hand- 
ling. Bedstefar  vadede  ud  i  strømmen  for  at  finde  den  rig- 
tige dybde  og  vendte  derefter  tilbage  til  flodbredden  for  at 
opsende  en  bøn.  I  stilheden  under  bønnen  hørte  John  en 
gren  knække.  Da  han  åbnede  øjnene  og  hurtigt  så  op  ad 
bakkerne,  fik  han  øje  på  de  mænd,  som  havde  standset 
dem  på  deres  vej  til  floden.  De  var  der  nu  med  en  stor 
skare  mænd  for  at  udføre  deres  trusel.  En  af  dem  stod  ved 
en  bunke  sten,  parat  til  at  bombardere  selskabet.  Pludselig 
åbnede  alle  deres  øjne,  idet  en  stor  hund,  der  tilhørte 
hobens  leder,  sprang  ned,  nogle  få  fod  fra  min  far.  John  så 
bange  på  hunden,  der  gøede  skrækindjagende.  Disse 
mænd  og  deres  kammerater  var  fast  besluttet  på  at  forhind- 
re, at  dåben  fandt  sted.  Min  bedstefar,  Harvey  Pinegar, 
fortsatte  imidlertid  handlingen. 


Pinegar-familien  på  det  tidspunkt,  begivenhederne  ved  Rey- 
nolds MM  fandt  sted.  Manden,  der  sidder  til  højre  i  billedet 
er  Harvey  Anderson  Pinegar.  Kvinden  med  hånden  på  hans 
skulder,  er  Josie  Pinegar.  Drengen,  der  står  til  højre  er  John 
Pinegar. 


Overbevist  om  at  disse  mormon-familier  ikke  tog  hans  tru- 
sel  højtidelig,  beordrede  pøbellederen  nu  sin  hund  til  at 
angribe  bedstefar  Pinegar.  I  det  øjeblik  skete  der  noget 
forbløffende.  Fra  hunden  lød  en  stille  knurren,  og  dens  hår 
rejste  sig  som  på  en  tirret  ornes  ryg.  Og  med  ét  viste  den 
tænder  og  vendte  sig  mod  sin  herre,  sprang  op  mod  hans 
hals  og  slog  ham  til  jorden.  Resten  af  mændene  flygtede  i 
rædsel,  da  se  så,  hvordan  hunden  vendte  sig  mod  sin  herre. 
Såsnart  den  forbløffede  leder  kunne  befri  for  sin  hund, 
fulgte  han  i  fuld  fart  efter  sine  folk  med  hunden  lige  i 
hælene. 

Der  var  sket  et  mirakel;  Pinegar-familien  og  deres  naboer 
takkede  Herren  for  deres  befrielse,  og  dåbshandlingen  fort- 
satte uden  flere  afbrydelser. 

Om  aftenen  vendte  familierne  tilbage  til  bedstefars  hus. 
Efter  mørkets  frembrud  kom  også  urostifterne  tilbage  til 
bjerghytten  og  truede  påny  bedstefar  og  hans  mormonven- 
ner. Da  de  spottede  ham  fra  lågen,  befalede  bedstefar  dem 
i  Herren  Jesu  Kristi  navn  at  forsvinde.  Hoben  spredtes  og 
vendte  ikke  tilbage. 

Denne  historie,  som  gang  på  gang  blev  fortalt  os  af  min  far 
og  bedstefar,  har  tjent  som  en  kilde  til  styrke  for  medlem- 
merne i  Pinegar-familien  i  generationer.  Den  har  lært  mig 
at  påskønne  min  bedstefars  loyalitet  over  for  Herren  og  har 
givet  mig  forvisning  om,  at  retskaffenhed  vil  vinde  over  al 
overmagt  og  modstand. 

Min  bedstefars  og  hans  ledsageres  mod,  til  at  stå  fast  ved 
det  som  er  ret,  skaffede  dem  Herrens  hjælp.  En  rolig,  fred- 
fyldt styrke  fyldte  deres  hjerter  og  gav  dem  evne  til  at  kæm- 
pe mod  modstanden  med  mod  og  tillid.  Det  er  sket  nogle 


gange  i  mit  eget  liv,  at  mindet  om  den  begivenhed  i  min 
bedstefars  liv,  har  givet  mig  styrke  til  at  modstå  overtalelser 
til  at  gøre  noget  forkert. 

Jeg  er  taknemmelig  for  min  bedstefars  loyalitet  og  tro,  Hans 
frygtløshed  frembragte  en  arv  af  tro  på  og  kærlighed  til 
Herren.  De  ofre,  som  han  og  andre  af  mine  forfædre  ydede, 
har  muliggjort  de  mange  velsignelser  i  form  af  frihed  og 
religiøs  uafhængighed,  som  jeg  kan  glæde  mig  over  i  dag. 
Jeg  ønsker  at  vise  min  loyalitet  over  for  min  bedstefar  ved 
også  at  være  loyal  over  for  Herren. 

Vi  kan  bevise  vores  loyalitet  over  for  Herren  ved  at  være 
lydige  mod  vore  forældre,  respektere  vore  brødre  og  søstre, 
følge  kirkens  ledere  og  udføre  vore  kirkelige  kaldelser  og 
ansvar  i  præstedømmet.  Loyalitet  omfatter  også  at  rette  sig 
efter  landets  love  og  Guds  befalinger.  Loyalitet  over  for  vo- 
res arbejdsgiver  og  dem,  der  arbejder  for  os,  hvilket  giver 
sig  udslag  i  en  ærlig  dags  arbejde  og  en  ærlig  dags  løn, 
er  en  del  af  vores  loyalitet  over  for  Herren,  for  hvad  vi  gør 
mod  hinanden,  gør  vi  mod  ham.  Det  betyder  at  stå  fast  ved 
det,  som  er  ret,  når  de,  som  vi  er  sammen  med,  prøver  at 
få  os  til  at  gøre  noget  forkert.  Det  betyder  muligvis  at  skulle 
stå  alene  i  forsvar  for  sandhed  og  ret. 
Hvis  I  kikker  nærmere  på  jeres  familiemedlemmers  historie, 
vil  I  måske  finde  lignende  eksempler  på  loyalitet  over  for 
vor  himmelske  Fader,  og  det  kan  blive  en  kilde  til  styrke  og 
mod  for  jer. 

Må  enhver  af  os  være  taknemmelig  for  den  rige  arv,  vi  har 
fået  fra  vore  loyale  forfædre,  og  må  vi  i  sand  tro  stræbe 
efter  at  blive  trofaste  mod  disse  ædle  sjæle  ved  at  være 
loyale  mod  Herren. 

Vanskeligheder  ved  kroen 


AF  DINA  DONAHUE 


I  årevis  har  det  nu  været  sådan,  at  når  talen  i  en  vis  lille  by 
i  det  vestlige  Amerika  faldt  på  jule-festspil,  nævnede  en 
eller  anden  med  absolut  sikkerhed  navnet  Wallace  Purling. 
Wallaces  udførelse  af  en  rolle  i  et  sådant  jule-spil  er  blevet 
en  legende.  Men  de  gamle,  som  var  blandt  tilhørerne  den 
aften,  bliver  aldrig  trætte  af  at  fortælle  enkelthederne  i  det, 
der  skete. 

Wally  var  ni  år  gammel  det  år,  og  han  gik  i  anden  klasse, 
selvom  han  egentlig  burde  have  været  i  fjerde.  De  fleste 
mennesker  i  byen  vidste,  at  han  havde  svært  ved  at  følge 
med  de  andre  børn.  Han  var  stor  og  kluntet,  langsom  både 
i  sine  bevægelser  og  i  sin  tankegang.  Alligevel  var  Wally 
vellidt  af  børnene  i  sin  klasse,  som  alle  var  mindre  end  han, 
selvom  drengene  havde  svært  ved  at  skjule  deres  irritation, 
når  Wally  bad  om  at  få  lov  til  at  spille  bold  sammen  med 
dem  eller  for  den  sags  skyld,  være  med  i  en  hvilken  som 
helst  leg,  hvor  det  gjaldt  om  at  vinde. 
Som  regel  fandt  de  en  eller  anden  undskylning  for  at  holde 
ham  ude,  men  Wally  ville  alligevel  drive  omkring  dem  — 
ikke  sur,  men  bare  håbende.  Han  var  altid  en  flink  fyr,  villig 
og  smilende,  og  paradoksalt  nok  en  naturlig  beskytter  af 
de  mindre  og  svagere.  Hvis  de  ældre  drenge  jagede  de  små 
væk,  var  det  altid  Wally,  som  sagde:  „Kan  de  ikke  få  lov  til 
at  blive?  De  gør  ingen  fortræd." 

Wally  kunne  lide  tanken  om  at  skulle  være  en  hydre  med 
fløjte  i  jule-spillet  det  år,  men  spillets  instruktør,  miss  Lam- 
bard,  gav  ham  en  mere  betydningsfuld  rolle.  Når  alt  kom  til 
alt,  sagde  hun  til  sig  selv,  så  havde  kromanden  i  stykket 
ikke  for  mange  replikker,  og  Wallys  størrelse  kunne  give 
hans  vægring  ved  at  give  Josef  husly  så  megen  mere  vægt. 
Og  så  samledes  da  det  sædvanlige,  store,  venligtsindede 
publikum  for  at  opleve  byens  årlige  opvisning  af  børn  med 
hyrdestave  og  langt  skæg,  kroner  og  glorier  ifærd  med  at 
spille  krybbescenen.  Ingen  på  scenen  eller  uden  for  var 
mere  optaget  af  aftenens  mystik  end  Wallace  Purling.  Man 
sagde  bagefter,  at  han  stcfd  i  kulisserne  og  betragtede  fore- 
stillingen med  så  megen  indlevelse,  at  miss  Lambard  fra 


tid  til  anden  måtte  sikre  sig,  at  han  ikke  gik  end  på  scenen, 
før  han  fik  sit  stikord. 

„Hvad  vil  du?"  spurgte  Wally,  idet  han  svingede  døren  på 
med  en  flot  håndbevægelse. 
„Vi  søger  husly." 

„Søg  det  et  andet  sted."  Wally  så  lige  frem,  men  han  talte 
ivrigt.  „Her  er  alt  optaget." 

„Min  herre,  vi  har  spurgt  forgæves  alle  vegne.  Vi  har  rejst 
langt  og  er  meget  trætte." 

„Der  er  ingen  plads  i  denne  kro  for  jer."  Wally  så  tilpas  be- 
stemt ud. 

„Åh,  kære  hr  kroejer,  dette  er  min  hustru,  Maria.  Hun  skal 
snart  føde  og  behøver  et  sted  at  hvile.  Et  eller  andet  sted 
må  De  have  have  et  lille  hjørne  til  hende.  Hun  er  så  træt. 
Nu  slækkede  kromanden  for  første  gang  på  sin  stive  hold- 
ning og  så  ned  på  Maria.  Og  der  blev  en  lang  pause,  lang 
nok  til  at  gøre  tilhørerne  en  smule  ansprændte,  lidt  forlegne. 
„Nej,  forsvind  så!"  hviskede  suffløren  fra  kulisserne. 
„Nej.  Forsvind  så!"  gentog  Wally  automatisk. 
Josef  lagde  bedrøvet  sin  arm  omkring  Maria,  og  Maria  læ- 
nede sit  hoved  mod  sin  mands  skulder,  og  de  begyndte  at 
gå,  men  kromanden  gik  ikke  tilbage,  ind  i  kroen.  Wally  stod 
der  i  drøåbningen  og  betragtede  det  bedrøvede  par.  Hans 
mund  stod  åben,  brynene  bevægede  sig  bekymret,  øjnene 
var  umiskendeligt  fyldte  med  tårer. 

Og  pludselig  blev  dette  jule-spil  anderledes  end  alle  andre. 
„Gå  ikke,  Josef",  kaldte  Wally.  „Bring  Maria  tilbage."  Og 
Wallys  ansigt  lyste  op  i  et  stort  smil. 
„I  kan  få  mit  værelse." 

Nogle  mennesker  i  byen  syntes,  at  spillet  var  blevet  øde- 
lagt. Og  dog  var  der  andre  —  mange,  mange  andre  —  som 
syntes,  at  dette  jule-spil  var  det  virkeligste,  de  nogensinde 
havde  overværet,  for  det  viste  julens  sande  ånd. 


Gengivet  med  tilladelse  fra  Guideposts  Magazine,  ©  af 
Guideposts  Associates,  Inc.  1966,  New  York  10512. 

Spørgsmål  og  svar 


„Er  det  nødvendigt  at  opgive  sin  egen  kultur, 
når  man  tilslutter  sig  kirken?" 


Svar  ved  bror  Beesley 


Dette  er  ikke  noget  nyt  spørgsmål.  Det  blev  rejst  flere  gange 
i  Det  nye  Testamentes  tid,  da  evangeliet  blev  udbredt  til 
ikke-jøderne.  Også  i  denne  uddeling  stod  de  hellige  over 
for  det  spørgsmål,  da  evangeliet  blev  bragt  ud  til  indianer- 
ne, og  missionærarbejdet  udspredtes  til  England,  det  øvrige 
Europa  og  Stillehavsøerne.  Spørgsmålet  om,  hvorvidt  det 
er  nødvendigt  at  opgive  sin  egen  kultur,  når  man  slutter  sig 
til  kirken,  er  for  nylig  igen  kommet  i  søgelyset,  idet  kirkens 
medlemskab  er  blevet  mere  internationalt  og  flere  lokale 
missionærer  er  blevet  kaldet. 

Før  vi  kan  besvare  det  spørgsmål,  er  det  vigtigt  at  skelne 
mellem  evangeliske  principper  og  skikke,  traditioner,  og  lo- 
kale vaner.  Vi  må  erkende,  at  det  at  slutte  sig  til  kirken,  bør 
være  en  fuldstændig  forpligtelse,  og  når  tidligere  skikke 
eller  traditioner  er  i  modstrid  med  evangeliske  principper 


„Når  Kristus  blev  født  om  foråret,  hvorfor  fejrer 
vi  så  jul  i  december?" 


Svar  ved 

Richard  O.  Cowan 

Professor  i  kirkehistorie  og  kirkelærdomme  ved  Brigham 

Young  University 


Lad  os  først  se  lidt  på,  hvordan  vi  ved,  at  Frelseren  blev 
født  i  april  måned.  Som  befalet  gennem  åbenbaring,  blev 
kirken  organiseret  den  6.  april  1830,  hvilket  var  en  tirsdag, 
som  igen  var  „et  tusinde  otte  hundrede  og  tredive  år  efter 
vor  Herre  og  Frelser  Jesu  Kristi  komme  i  kødet"  (L  &  P. 
20:1)  Således  mindes  vi,  når  vi  hvert  år  holder  generalkon- 
ference den  6.  april,  ikke  alene  kirkens  oprettelse,  men  vi 
fejrer  lige  så  vel  Herrens  fødsel. 

Mormons  Bog  har  et  lignende  vidnesbyrd.  Nephitterne  da- 
terede deres  kalender  fra  tidspunktet  for  Kristi  fødsel  (se 
3.  Nephi  2:8).  Og  tegnet  på  Kristi  korsfæstelse  blev  givet 
„i  det  fire  og  tredivete  år  på  den  fjerde  dag  i  den  første 
måned"  (3.  Nephi  8:5).  Det  betød,  at  Jesu  Kristi  jordiske  liv 
varede  næsten  præcis  33  år,  og  derfor  fandt  hans  fødsel  og 
korsfæstelse  sted  på  omtrent  samme  årstid.  Det  må  have 
været  tidligt  forår,  for  Det  nye  Testamente  antyder,  at 
Kristus  blev  korsfæstet  ved  påsketid,  og  påsken  falder  i  den 
del  af  året. 

Bibelkyndige  er  i  almindelighed  enige  om,  at  Jesus  ikke 
blev  født  om  vinteren. 

„Det  kunne  ikke  . . .  være  sket  i  januar  eller  december,  fordi 
der  på  den  tid  af  året  ikke  findes  dyr  på  markerne  om  nat- 
ten .. .  Desuden  ville  en  folketælling,  der  krævede  lange  rej- 
ser frem  og  tilbage,  ikke  være  blevet  beordret  på  den  tid  af 

Spørgsmål  af  almindelig  evangelisk  interesse, 
med  vejledende  svar,  og  ikke  som  officielle 
erklæringer  om  kirkens  synspunkter. 


bør  man  holde  op.  Det  vil  være  det  samme  for  en  lastbil- 
chauffør i  Salt  Lake  City  som  kameldriver  i  det  fjerne  østen. 
Selv  om  det  ikke  er  nødvendigt  at  give  afkald  på  sin  kultur, 
når  man  slutter  sig  til  kirken,  er  der  visse  ting  i  verden,  som 
nødvendigvis  må  opgives.  Vi  lærer  i  Lære  og  Pagter  (121: 
35),  at  mange  mennesker  ikke  er  udvalgte,  „fordi  deres 
hjerter  er  de  verdslige  ting  hengivne,  og  de  tragter  efter 
menneskelig  ære,  så  de  ikke  kan  lære  denne  ene  lektie: 
At  præstedømmets  rettigheder  er  uadskilliligt  forbundne 
med  himlens  kræfter,  og  at  himlens  kræfter  ikke  kan  kon- 
trolleres eller  bruges  uden  ved  retfærdighedens  grundsæt- 
ninger." 

Vi  husker,  at  på  Kristi  tid  fik  nyomvendte  at  vide:  „Så  er  I  da 
ikke  længere  fremmede  og  udlændinge,  men  I  er  de  helli- 
ges medborgere  og  Guds  husfæller"  (Ef.  2:19). 


Dette  indebærer  ikke  ensartethed  i  sprog,  klædedragt,  føde, 
politik  eller  forkærlighed  for  specielle  sportsgrene.  Men 
mens  vi  stadig  bevarer  vores  individuelle  skikke  og  kultur, 
bliver  vi  også  én  familie,  når  vi  indvilger  i  at  påtage  os  Kristi 
navn  gennem  dåb. 

Præsident  Kimball  har  for  nylig  fremhævet,  at  når  vi  forøger 
vore  anstrengelser  for  at  bringe  evangeliet  ud  til  alle  natio- 
ner, slægter,  tungemål  og  folk,  må  vi  forstå  deres  forskel- 
ligartetheder og  bygge  broer  karaktererne  imellem. 
Til  slut  —  det  er  altså  ikke  et  krav  for  den  enkelte,  at  han 
opgiver  sin  egen  kultur,  når  han  slutter  sig  til  kirken,  men 
Herren  har  sagt:  „Således  har  jeg  sendt  min  evige  pagt  til 
verden,  som  et  lys  for  verden  og  et  banner  for  mit  folk,  for 
at  ikke-jøderne  kan  søge  til  den,  og  for  at  den  kan  været  et 
sendebud  til  at  gå  foran  og  berede  vejen  for  mig."  (L&P  45:9) 


året."  (Cyclopedia  of  Biblica,  Theological  and  Ecclesistical 
Literature,  side  877,  New  York  1872) 

Men  hvorfor  fejrer  vi  så  jul  i  december?  Da  missionærerne 
først  bragte  kristendommen  til  folk  i  det  nordlige  Europa, 
instruerede  pave  Gregory  (590-604  e.  K.)  disse  missionærer: 
„Husk  ikke  at  gribe  forstyrrende  ind  i  den  traditionelle  tro 
eller  religiøse  udøvelse,  som  kan  forliges  med  kristendom- 
men." (Citeret  af  T.  Edgar  Lyon  i  Apostasy  to  Restoration 
i  The  Melchizedek  Priesthood  Manual  1960  side  218)  En 
sådan  instruktion  åbnede  mulighed  for  at  hedenske  tanker 
og  handlinger  kunne  blive  indført  i  kristendommen.  At  fejre 
jul  er  netop  et  sådant  eksempel. 

Den  25.  december  var  i  det  nordlige  Europa  tidspunktet  for 
solhvervsfesten.  Der  fandtes  en  frygtsom  overtro,  der  gik 
ud  på,  at  som  efterårsdagene  blev  kortere,  ville  solen  som- 
me tider  helt  forsvinde  bag  den  sydlige  horisont  og  aldrig 
komme  tilbage.  Hvert  år,  når  solen  holdt  op  med  at  gå 
længere  ned  bag  horisonten,  svandt  frygten,  og  folk  glæde- 
de sig  over,  at  solen  påny  ville  komme  tilbage  for  at  bringe 
varme  til  deres  nordiske  lande.  Tidlige  kristne  missionærer 
valgte  at  forbinde  denne  vigtige  festdag  med  Kristi  fødsel. 
„Juletræet  var  en  erstatning  for  de  hellige  egetræer  og  an- 
dre træer,  der  blev  brugt  i  den  hedenske  dyrkelse  ...  De 
tidlige  kristne  brugte  i  stedet  stedsegrønne  træer  som  sym- 


bol på  den  evigtvarende  Kristus,  og  de  erstattede  dem  med 
de  træer,  der  mistede  deres  blade,  og  som  benyttedes  i  de 
hedenske  ritualer.  De  grønne,  gyldne  og  røde  lys,  som  hed- 
ningerne benyttede  i  deres  træer  for  at  lokke  solguden  til 
at  komme  tilbage,  blev  tydede  derhen,  at  de  repræsentere- 
de den  røgelse,  guld  og  myrra,  som  de  vise  mænd  bragte 
Jesus."  (Samme) 

„På  den  måde  har  vi,  når  vi  fejrer  jul,  beholdt  mange  verdsli- 
ge skikke,  der  ofte  kommer  fra  hedenske  kilder."  (Encyclo- 
pedia Britannica  1973,  5:704-5) 

Nogle  vil  måske  mene,  at  vi  handler  forkert  ved  at  fejre  jul 
i  december.  I  virkeligheden  skulle  vi  tænke  på  Herren  og 
hans  mission  hele  året  igennem  —  også  i  julen.  Måske  bur- 
de vi  i  højere  grad  beskæftige  os  med,  hvordan  vi  fejer  Frel- 
serens fødsel.  Det  øverste  Præsidentskab  siger  i  et  julebud- 
skab: „Må  den  sande  jule-ånd  hvile  over  enhver  af  os  denne 
jul.  Lad  og  hjælpe  med  til  at  fjerne  tilbøjeligheden  for  at 
gøre  julen  til  forretning.  Vi  kan  gøre  dette  ved  at  samle  vore 
familier  om  os  og  læse  og  tænke  på  den  smukke  historie 
om  Frelserens  fødsel.  Lad  os  vise  vor  kærlighed  til  andre, 
ikke  blot  med  betænksomme  gaver  og  hilsener,  men  også 
ved  at  udtrykke  vor  kærlighed  og  venlighed.  Lad  os  vise  vor 
kærlighed  til  Gud  ved  at  tilbede  ham  i  ånd  og  sandhed  og 
ved  at  adlyde  hans  befalinger." 

Søster  Kimball 
Hun  glæder  sig  over 

sin  kalde  se 
som  besøgslærerinde 


AF  GERRY  AVANT 
Church  News'  lederskribent 


Camilla  Eyring  Kimball  kan  lide  sin  kaldelse  som  besøgs- 
lærerinde,  fordi  hun  holder  af  at  tale  med  folk,  og  fordi  hun 
elsker  dem,  som  hun  taler  med. 

„Da  jeg  var  en  lille  pige,  kom  naboerne  ofte  til  vores  hjem 
for  at  tale  sammen,"  siger  hun.  „Nogle  blev  der  hele  dagen 
for  at  arbejde  på  et  tæppe  eller  være  med  i  andre  projekter. 
Det  var  en  måde  at  lære  hinanden  bedre  at  kende.  Jeg 
savner  sådanne  muligheder  idag.  Jeg  tror  ikke,  vi  besøger 
hinanden  ofte  nok  i  vore  dage. 

Så  det  er  derfor,  jeg  er  så  glad  for  muligheden  for  at  være 
besøgslærerinde." 

Søster  Kimball  har  i  mere  end  halvtreds  år  måttet  arrange- 
re sine  besøg  som  besøgslærerinde  efter  sin  mand,  præsi- 
dent Spencer  W.  Kimballs  stærkt  optagne  tid.  Hun  synes 
ikke,  at  en  tur  med  præsident  Spencer  W.  Kimball  til  Euro- 
pa, Sydamerika,  Asien  eller  tværs  igennem  Amerika  befrier 
hende  for  sine  pligter  som  besøgslærerinde. 
„Jeg  synes,  at  arbejdet  som  besøgslærerinde  er  et  af  de 
vigtigste  og  mest  udbytterige  i  kirken,"  siger  hun.  „Jeg  tæn- 
ker på  det  som  en  paraply,  der  beskytter  kirkens  hele  med- 
lemskab over  den  ganske  verden. 

Jeg  har  haft  mange  muligheder  for  at  tale  med  hjælpefore- 
nings-søstre i  mange  lande.  Jeg  har  set  dem  sammen  gå 
ind  i  deres  wardsmedlemmers  hjem,  medbringende  et  ån- 
deligt budskab  og  derpå  tale  med  kvinderne  for  at  afgøre, 
om  der  er  en  god  ånd  i  hjemmet  og  for  at  finde  ud  af,  om 
der  mangler  noget." 

Hun  har  lagt  mærke  til,  at  mange  steder  i  verden  er  der  ofte 
stor  fysisk  nød,  som  besøgslærerinderne  kan  afhjælpe.  De 
fleste  steder,  hun  har  besøgt,  er  der  ikke  nogen  virkelig 
fysisk  nød,  men  hun  siger,  at  der  næsten  altid  er  nogen 
grad  af  følelsesmæssig  eller  åndelig  nød.  „Somme  tider  er 
det  kan  et  spørgsmål  om  at  få  lov  til  at  tale  med  en  anden 
kvinde,"  siger  søster  Kimball. 

„Når  vi  tænker  på  denne  aktivitet  som  noget  verdensom- 
spændende, hvor  somhelst  kirken  er  organiseret,  så  gør  det 
os  til  én  stor  familie.  Det  gør  kvindernes  søsterskab  i  kirken 
til  noget  virkeligt." 

„Når  jeg  tænker  tilbage  på  mere  end  50  års  besøgslærerin- 
devirksomhed,  betragter  jeg  det  som  en  af  mine  bedste 
oplevelser  i  min  kirkeaktivitet.  Det  mener  jeg  helt  oprigtigt." 
En  af  belønningerne  ved  dette  arbejde,  siger  hun,  er  mulig- 
heden for  at  udvikle  et  nært  venskab  med  sin  besøgslærer- 
indekammeret.  Søster  Kimballs  nuværende  kammerat  er 
søster  Erna  Frandsen. 

„Jeg  synes,  at  det  at  lære  at  kommunikere  med  hinanden 
og  lære  at  påskønne  hinanden  og  opnå  en  nær  forståelse 
for  hinanden,  er  én  del  af  det,  som  hele  livet  drejer  sig  om," 
siger  søster  Kimball. 

Hun  siger,  at  det  er  beklageligt,  at  nogle  kvinder  ikke  delta- 
ger aktivt  i  hjælpeforeningen.  „Jeg  er  sikker  på,  at  enhver 
kvinde,  hvis  hun  virkelig  kendte  programmet,  ville  finde  stor 
tilfredsstillelse  ved  denne  aktivitet." 

„Jeg  synes,  at  det  er  meget  tilfredsstillende  at  opnå  en 
universitetsgrad,  men  jeg  tror  ikke,  at  en  sådan  grad  altid 
betegner  eller  er  et  bevis  på  et  veluddannet  menneske. 
Hjælpeforeningen  kan  hjælpe  en  kvinde  til  at  fortsætte  sin 
uddannelse." 

Søster  Kimball,  som  også  i  femten  år  underviste  i  åndelig 
livsførelse  i  sit  ward,  siger,  at  hun  synes  at  hjælpeforenin- 
gen kan  hjælpe  kvinder  med  at  opfylde  deres  formål  bedre 
end  nogen  anden  organisation. 

„Det  giver  en  kvinde  mulighed  for  at  udtrykke  sig.  Foruden 
at  lære,  har  hun  mulighed  for  at  give.  Jeg  kan  ikke  tænke 
mig  et  muligt  behov,  hjælpeforeningen  ikke  kan  opfylde, 
eller  skaffe  hjælp  til." 

Søster  Kimball  siger,  at  i  hendes  tilfælde  er  besøgslærerin- 
dearbejdet  en  del  af  lære-processen.  „Efter  min  mening  er 
det  det,  vi  er  her  for,"  siger  hun. 

„Vi  kan  ikke  frelses  i  uvidenhed,  især  uvidenhed  om  evan- 
geliet og  vort  ansvar.  Hjælpeforeningen  fremhæver  vort 
ansvar  over  for  vore  familier  og  os  selv. 
Jeg  mener,  at  målet  for  hele  hjælpeforeningsprogrammet 
er  at  lære  os,  hvordan  vi  kan  blive  en  god  hustru,  en  god 
mor,  en  god  svigermor  og  en  god  bedstemor. 
Alle  kvinder  har  også  brug  for  at  lære  at  blive  en  god  kam- 


Kirkebygningsbiblioteket : 


Også  en  familie-kilde 


„Formålet  med  kirkebygningens  bibliotek  og  dets  persona- 
le er  at  levere  instruktionsmateriale  og  udstyr,  og  at  stille 
uddannet  personale  til  rådighed  for  at  hjælpe  ledere,  lære- 
re, familier  og  enkelte  medlemmer  med  at  opnå  formålet 
med  den  undervisning  og  uddannelse,  de  får  gennem  evan- 
geliet." (Håndbog  for  kirkebygningsbiblioteker",  fremhæ- 
velse tilføjet) 

Da  kirkebygningsbiblioteks-programmet  blev  organiseret  i 
1968,  forlangte  Det  øverste  Præsidentskab,  at  hver  enkelt 
mødehus  skulle  etablere  et  bibliotek,  i  hvilket  undervis- 
ningsmateriale og  udstyr  skulle  gøres  tilgængeligt  for  alle 
de  organisationer,  der  benytter  kirkebygningen. 
Noget,  der  ikke  er  blevet  helt  forstået  i  mange  af  kirkens 
enheder  er,  at  „alle  de  organisationer,  der  benytter  kirke- 
bygningen" også  omfatter  alle  familier  og  enkeltpersoner, 
der  hører  til  wardet  eller  grenen,  også  det  medlem  eller 
familieoverhoved,  som  ønsker  at  studere  evangeliet  eller 
berige  sine  familiehjemmeaftenspræsentationer,  lige  så  vel 
som  den  lærer,  der  ønsker  materiale,  der  kan  hjælpe  ham  i 
hans  studier  og  klassearbejde. 

Således  er  kirkebygningsbiblioteket  ikke  kun  en  kilde  for 
lærere.  Det  er  et  sted,  hvor  ethvert  wards-  eller  grens-  med- 
lem kan  finde  oplysninger  til  studie-  og  undervisnings-  for- 
mål. 

Man  kan  i  høj  grad  forbedre  kvaliteten  af  undervisningen 
ved  at  benytte  velvalgte  billeder  og  film  sammen  med  bøger 
og  andet  trykt  materiale.  Meget  af  det,  som  forældre  med 
fordel  kan  benytte,  findes  i  kirkebygningsbiblioteket. 
Det  omfatter  bl.  a.: 
Billeder  og  plakater 

Kort,  tegninger  og  grafiske  fremstillinger 
Flonelstavler  og  materialer  dertil 
Tidsskrifter  og  udvalgte  artikler 
Håndbøger  og  lektiehæfter 

Film,  lysbilleder,  billedbånd,  overhead  projektors  og  lær- 
reder 

Overhead-transperanter,  lydbånd  og  grammofonplader 
Kasette-  og  almindelige  båndoptagere,  grammofoner, 
mikrofoner  osv. 
Noder 

Bøger  med  afbildninger  af  belønningsmærker 
Modeller  og  andre  ting 
Staffelier 

Og  derudover  har  nogle  biblioteker  et  begrænset  udvalg  af 
bøger  med  emner  som  familieforhold,  hjemmeforråd,  tids- 
udnyttelse,  om  hvordan  man  underviser  i  genealogi,  skriver 
sin  personlige  historie,  talekunst  osv.  Alle  disse  materialer 
er  til  rådighed  til  udlån  til  familier  eller  enkeltpersoner  i  et 
nærmere  angivet  tidsrum. 


De  fleste  bibliotekarer  har  også  produktionsudstyr  som  pa- 
pirskærere og  spritduplikatorer  eller  almindelige  duplika- 
torer, skrivemaskiner  og  fotokopieringsmaskiner,  der  kan 
benyttes  i  biblioteket  med  hjælp  af  bibliotekspersonalet. 
Nogle  steder  kan  genealogiske  materialer  som  f.  eks.  mikro- 
film og  læseapparater  også  benyttes  af  familien  på  bibliote- 
ket. 

Selvfølgelig  kan  ikke  ethvert  kirkebygningsbibliotek  have 
alle  disse  materialer  og  udstyr,  der  her  er  anført  —  det  af- 
hænger altsammen  af  de  kilder,  der  er  til  rådighed  i  hver 
enkelt  område  af  kirken.  Men  familieaftenen  foregår  på 
næsten  lige  så  mange  forskellige  måde,  som  der  er  hjem, 
og  familieerne  opmuntres  til  at  benytte  deres  fantasi  og 
skaberevne  ved  at  benytte  biblioteksmaterialet  mest  for- 
delagtigt. Sandsynligheden  taler  for,  at  ethvert  bibliotek 
har  materialer,  der  kan  udnyttes  godt  i  undervisnings  og 
belæringsaktiviteter. 

Naturligvis  er  familiehjemmeaftenerne  ikke  den  eneste  akti- 
vitet, som  behøver  biblioteksmaterialer.  Man  kan  benytte 
dem  til  firesides  og  særlig  møder.  Hvis  I  er  hjemmelærere 
kan  i  lejlighedsvis  bruge  båndoptagelser  eller  billedbåd 
som  særlige  budskaber  til  jeres  familier.  I,  som  er  halvfjerd- 
sere kan  bruge  film  i  jeres  missionærarbejde.  Spejdere 
låner  ofte  belønningsmærkebøger.  Børn  kan  låne  illustrere- 
de bøger  og  bøger  om  evangeliske  emner.  Og  når  man  får 
en  tale-opgave,  kan  man  med  fordel  bruge  kirkebygnings- 
biblioteket som  kilde  til  oplysninger  om  taleemnet. 
I  nogle  biblioteker,  hvor  wardets  ledere  i  særlig  grad  har 
forpligtet  sig  til  at  tjene  familierne  og  de  enkelte  medlem- 
mer, foruden  præstedømmet  og  hjælpeorganisationerne,  er 
mængden  og  udvalget  af  materialer  og  udstyr  ligefrem  for- 
bløffende. 

De,  der  er  interesseret  i  at  benytte  kirkebygningsbiblioteket 
i  deres  gren  eller  ward,  bør  sørge  for  at  benytte  sig  af  de 
„åbne  huse",  der  holdes  i  hvert  eneste  bibliotek  i  begyndel- 
sen af  hvert  „skoleår".  Ved  disse  „åbne  huse"  kan  medlem- 
merne gøre  sig  bekendt  med  de  materialer  og  tjenesteydel- 
ser, der  er  til  rådighed,  og  også  lære,  hvordan  man  benytter 
det  udstyr,  som  kan  lånes. 

Et  fungerende  kirkebygningsbibliotek  er  grundlagt  på  prin- 
cippet om  at  tjene.  Den  eneste  grund  til  dets  eksistens  er  at 
sørge  for  hjælp  til  præstedømmet  og  hjælpeorganisationer- 
ne og  til  jer  medlemmer  i  grene  eller  ward,  hvor  biblioteket 
findes.  Det  gør  det  ved  på  et  centralt  sted  at  sørge  for  op- 
bevaringsplads  og  tilvejebringelse  af  instruktionsmaterialer, 
udstyr  og  andre  hjælpemidler. 

Disse  kilder  er  til  jeres  brug.  De  kan  være  af  særlig  betyd- 
ning for  forældre,  som  ønsker  at  forbedre  evangelieunder- 
visningen  i  hjemmet. 

(Forts,  fra  side  28) 

merat  med  sig  selv.  At  uddanne  sig  er  en  stadig  skiftende 
og  altid  voksende  fase  i  livet.  En  kvindes  behov,  mens  hun 
er  ung,  dækker  et  bestemt  område.  Når  vi  bliver  ældre,,  for- 
andres vore  behov  meget." 

Søster  Kimball  siger,  at  én  måde  at  blive  en  bedre  besøgs- 
lærerinde  er  at  blive  et  bedre  menneske.  „Vi  bør  elske  vor 
næste  som  os  selv,"  siger  hun.  „Hvis  vi  ikke  har  en  fornem- 
melse af  selv-værd,  vil  vi  ikke  blive  i  stand  til  at  være  ven- 


lige over  for  vore  naboer,  men  vi  vil  kun  kunne  elske  dem 
lige  så  meget,  som  vi  elsker  os  selv,  og  det  vil  ikke  være 
ret  meget,  hvis  vi  altid  skammer  os  over  os  selv. 
Det  er  vigtigt  for  os  at  lære  dette.  Der  er  en  forskel  mellem 
at  være  egoistisk  og  at  være  moderat  tilfreds  med  de  frem- 
skridt vi  gør.  Vi  må  forstå,  at  vi  ikke  altid  kan  gøre  tingene 
så  hurtigt  eller  så  godt,  som  vi  ønsker  det,  men  det  bør  være 
vor  hensigt  at  gøre  hver  dag  en  lille  smule  bedre  end  dagen 
før." 


Julens  udfordring 


AF  ÆLDSTE  JOSEPH  B.  WIRTHLIN 


Lad  mig,  idet  vi  nærmer  os  julen  i  år,  foreslå  at  vi  som  sidste 
dages  hellige  gør  det  ydmygt  og  med  en  bøn  i  hjertet.  Det 
vil  være  godt  om  vi,  på  dette  hellige  tidspunkt  af  året,  stiller 
os  selv  nogle  spørsmål,  som  denne  verdens  Frelser  eller 
hans  stedfortrædere  måske  ville  stille  os,  hvis  vi  i  dette 
øjeblik  af  vor  tilværelse  blev  stillet  for  Hans  domstol.  Jeg 
er  ikke  helt  sikker  på  at  ha  ville  stille  disse  spørgsmål,  men 
i  betragtning  af  min  begrænsede  viden  om  hans  virke  og 
hans  åbenbaringer,  er  det  muligt  at  han  i  en  så  hellig  an- 
ledning ville  sige  til  os: 

1.  spørgsmål:  Har  du  holdt  dig  selv  fri  af  denne  verdens 
synder,  efter  at  du  er  blevet  døbt  og  har  fået  forladelse  for 
dine  synder?  Måske  ville  han  desuden  sige:  „Du  ved  hvori 
de  består.  Jeg  behøver  ikke  gå  i  detaljer." 

2.  spørgsmål:  Du  har  modtaget  Helligåndens  gave.  Har  du 
tillagt  denne  gave  stor  nok  værdi,  så  du  åndeligt  er  blevet 
renset?  Har  denne  Helligånd  været  så  effektiv,  at  den  har 
været  dig  en  konstant  ledsager,  og  har  styret  dit  livs  ånde- 
lige skæbne?  Dette  vil  ske  gennem  megen  faste  og  bøn. 

3.  spørgsmål:  Har  I  som  fædre  og  mødre  belært  jeres  børn 
om  evangeliets  principper,  så  de  vil  følge  i  Mesterens  fod- 
spor gennem  sandhed  og  retskaffenhed? 

4.  spørgsmål:  Har  du  holdt  mine  befalinger,  som  jeg  klart 
har  defineret  og  åbenbaret  gennem  mine  hellige  profeter, 
som  har  levet  på  jorden  fordum,  såvel  som  i  nutidens  Is- 
rael? Har  du  desuden  lyttet  til  min  levende  profet,  Spencer 
W.  Kimball,  som  i  øjeblikket  reprensenterer  ig  på  jorden? 

5.  spørgsmål:  Var  du  virkelig  effektiv  som  missionær?  Har 
du  belært  dine  slægtninge  og  venner  om  evangeliet  med 


en  sådan  effektivitet,  at  de  har  accepteret  evangeliet  og  så- 
ledes har  gjort  sig  fortjent  til  det  hellige  privilegium  at  opnå 
evigt  liv  i  det  celestiale  rige?  Dette  vil  gøre  dem  berettiget 
til  at  leve  i  vor  himmelske  Faders  nærvær  for  evigt.  Har  du 
som  præstedømmebærer  i  sandhed  forstørret  denne  Gud- 
givne magt? 

6.  spørgsmål:  Var  du  i  besiddelse  af  kærlighed  overfor  dine 
medmennesker?  Fulgte  du  den  formaning,  som  findes  i 
Ether  12:34:  „Og  nu  ved  jeg,  at  den  kærlighed,  som  du  har 
næret  for  menneskenes  børn,  har  været  sand  kærlighed; 
derfor  må  menneskene  have  kærlighed,  ellers  kan  de  ikke 
arve  det  sted,  som  du  har  beredt  i  din  Faders  boliger?" 

7.  spørgsmål:  Har  du  stræbt  efter  at  følge  Jesu  opfordring, 
da  han  sagde:  „Så  vær  da  I  fuldkomne  som  jeres  himmelske 
Fader  er  fuldkommen."  (Matthæus  5:48) 

Når  vi  tænker  på  den  dag,  hvor  af  os  vil  blive  dømt  efter 
vore  gerninger  her  på  denne  jord,  ville  det  da  ikke  være 
godt  i  denne  juletid,  at  tilpasse  vort  liv  således,  at  vi  vil  være 
forberedt  på  vor  egen  dommedag? 

Lad  mig  ønske  hvert  eneste  medlem  og  hver  eneste  ven  i 
kirken  i  Europa  en  meget  glædelig  og  lykkelig  jul,  og  et  lyk- 
keligt og  godt  nytår,  som  vil  bringe  jer  nærmere  til  vor  el- 
skede Herre,  jordens  Frelser. 

Jeg  vidner  for  jer  om,  at  Jesus  er  Kristus,  Faderens  Enbår- 
ne, står  som  overhoved  for  vor  kirke.  Vor  Forløser  har  sagt: 
„Bed,  så  skal  der  gives  jer;  søg,  så  skal  I  finde;  hank  på,  så 
skal  der  lukkes  op  for  jer." 

Må  dette  være  jeres  og  mit  mål  under  denne  glade  juletid 
og  i  løbet  af  det  kommende  nye  år. 

Danmarks  første  patriark 


Bjarne  Gram,  medlem  af  Københavns 
Stavs  højråd,  var  blevet  kaldt  til  møde 
hos  stavspræsidenten.  Som  sædvan- 
lig mødte  han  trofast  op,  og  der  ven- 
tede ham  en  overraskelse.  Ikke  blot 
skulle  han  tale  med  præsident  Bent- 
hin, men  også  med  ældste  Thomas 
S.  Monson,  en  af  Herrens  apostle.  Un- 
der et  kort  interview  fik  broder  Gram 
at  vide,  at  han  ville  blive  indsat  som 
patriark,  hvis  medlemmerne  kunne 
opretholde  ham.  Ved  den  følgende 


stavskonference  tilkendegav  alle 
medlemmer  deres  fulde  støtte  ved 
håndsoprækning.  Alle  kendte  broder 
Gram  som  en  positiv  opbygger  af 
evangeliets  principper  både  i  og 
uden  for  sin  egen  familie,  og  den  4. 
maj  blev  Bjarne  Gram  indsat  som  pa- 
triark for  Københavns  stav. 
Broder  Gram  har  i  mange  år  boet  i 
København  og  været  en  af  kirkens 
ledere  her  som  grenspræsident,  di- 
striktspræsident  og  medlem  af  højrå- 
det, men  i  virkeligheden  er  han  en 
ægte  jyde,  født  i  Fjerritslev  i  1928 
som  søn  af  Asta  og  Kaj  Åge  Gram. 
Hans  forbindelse  med  kirken  begynd- 
te i  Århus,  medens  han  endnu  var  en 
ganske  ung  mand.  Mormonmissionæ- 
rerne havde  besøgt  familien  nogle 
gange,  da  hans  far  Kaj  Åge  Gram, 
allerede  dengang  en  dygtig  tolker  af 
skriften,  erklærede:  „I  behøver  ikke 
at  komme  mere,  for  I  vil  aldrig  mere 
komme  inden  for  disse  døre,"  men 
som  Bjarne  Gram  fortalte,  da  vi  be- 
søgte ham:  „Som  der  står  skrevet,  så 
kan  Guds  tjenere  gå  gennem  selv  luk- 
kede døre."  Broder  Gram  fortsatte 
beretningen:  „Der  skete  nemlig  det, 
at  min  søster,  der  var  syg  og  på  re- 
kreation i  København,  pludselig  rin- 
gede og  sagde,  at  hun  var  på  vej 
hjem.  På  grund  af  hendes  tilstand  var 
vi  meget  betænkelige.  Men  så  sagde 
min  far:  „Nu  knæler  vi  ned,  og  så  be- 
der vi  Gud  sende  englevagt  til  at  be- 
skytte hende,  for  som  der  står  skre- 
vet: Hvad  to  eller  tre  bliver  enige  om 
i  mit  navn,  det  skal  blive  dem  givet". 
Så  kom  hun  hjem  helt  forandret  — 
hun  så  glad  og  lykkelig  ud.  På  hoved- 
banegården i  København  var  hun  til- 
fældigt stødt  på  to  missionærer,  som 
havde  hjulpet  hende  op  i  toget  og 
senere  ombord  på  færgen.  Således 
gik  det  til,  at  missionærerne  kort  tid 
efter  igen  var  i  vores  hjem.  Det  var 
et  stort  vidnesbyrd  for  familien.  Vi  lyt- 
tede til  deres  budskab,  og  den  5.  juli 
1952  blev  alle  døbt. 
Jeg  blev  meget  velsignet  som  med- 
lem af  kirken.  F.  eks.  havde  jeg  ikke 
noget  arbejde,  men  hjalp  min  far  og 
fik  kost  og  logi  plus  nogle  få  lomme- 
penge. Aldrig  så  snart  havde  jeg  be- 
talt tiende  af  dette  beløb,  førend  en 
ung  mand  fra  kirken  ringede  og  sag- 
de: „Min  chef  mangler  nogle  folk  til 


bygning  af  en  telefoncentral  i  Århus, 
og  vi  mangler  nogle  teknikere,  og  jeg 
ved,  at  du  interesserer  dig  for  teknik." 
En  måned  senere  betalte  jeg  ti  gange 
så  meget  i  tiende,  uden  jeg  selv  hav- 
de gjort  noget  for  det  . . .  det  er  fak- 
tisk den  stilling,  jeg  har  den  dag  i 
dag. 

Min  første  stilling  i  kirken  var  i  dens 
ungdomsorganisation,  G.U.F.  Jeg 
skulle  afløse  en  kvindelig  sekretær, 
Winifred  Andersen.  Hun  skulle  sætte 
mig  ind  i  arbejdet,  men  det  var  jeg 
meget  tungnem  til,  måske  lidt  med 
overlæg.  Jeg  havde  meget  svært  ved 
at  fatte,  hvad  det  egentligt  drejede 
sig  om,  og  det  er  ikke  anderledes  i 
dag  .  .  .  hun  skriver  stadig  for  mig." 
I  dag  har  de  3  børn,  Carsten  på  21, 
Ann-Sofie  på  17  og  Jes  på  11.  Det 
var  lidt  af  en  prøvelse  for  familien,  da 
Carsten  skulle  på  mission.  De  have 
aldrig  nogen  sinde  tidligere  været 
adskilt  .  .  .  alle  aktiviteter  havde  de 
som  en  rigtig  mormonfamilie  udført 
sammen.  Derudover  var  Carsten  be- 
gyndt at  studere  arkæologi  på  Køben- 
havns Universitet,  da  en  af  hans  sto- 
re drømme  altid  havde  været  at  stu- 
dere indianernes  kultur.  Han  er  nu 
missionær  i  Paraguay,  der  hovedsa- 
gelig er  beboet  af  indianere.  De  op- 
levelser han  har  fået  dernede,  har 
alle  opbygget  hans  vidnesbyrd,  for  da 
han  f.  eks.  fortalte  dem  om  Mormons 
Bog,  forklarede  de  ham,  at  de  allere- 
de havde  hørt  om  det  før  fra  deres 
gamle  overleveringer.  Hvordan  føles 
det  så  at  have  sin  førstefødte  i  et 
land,  hvorom  der  her  hjemme  kun 
berettes  om  uroligheder?  Herpå  sva- 
rer broder  Gram:  „Det  har  været 
svært,  men  sammenholdet  i  familien 
er  virkelig  blevet  styrket.  Ikke  blot  er 
vi  blevet  velsignet  på  åndelig  måde, 
men  også  materielt.  Et  eksempel  her- 
på er,  at  vi  har  fået  eget  hus." 
Det  er  denne  mand,  der  sammen  med 
sin  familie  har  modtaget  så  mange 
åndelige  erfaringer,  der  nu  er  Dan- 
marks første  patriark.  Hvem  kunne 
ikke  ønske  sig  en  velsignelse  under 
hans  hænder? 

Det  synes  at  være  broder  Grams  slo- 
gan: Vi  er  et  velsignet  folk  på  alle 
måder. 

Kirken  09  offentligheden 


Mormonismen  i  litteraturen,  film, 
fjernsyn  og  nyhedsmedierne  i  Dan- 
mark 


Der  skulle  komme  til  at  gå  100  år  efter 
profeten  Joseph  Smiths  død,  før  vor 
kirke  fik  adgang  til  selv  at  benytte 
nyhedsmedierne  og  deri  give  udtryk 
for  vort  syn  på  kirkens  historie,  tro, 
lære  og  virke. 

Det  var  den  27.  juni  1944,  at  Berling- 
ske Aftenavis  i  stor  opsætning  brag- 
te en  artikel  om  „Joseph  Smith  — 
Profet,  Seer  og  Aabenbarer",  skrevet 
af  Jørgen  W.  Schmidt.  Så  vidt  vides 
var  det  den  første  artikel,  skrevet  af 
et  medlem,  som  blev  offentliggjort  af 
et  dansk  dagblad.  „Mandens  Blad" 
bragte  i  sit  juli-nummer  samme  år  en 
illustreret  artikel  med  nogenlunde 
samme  indhold,  skrevet  af  samme 
forfatter. 

Derefter  kom  det  til  at  gå  slag  i  slag. 
Da  præsident  Ezra  Taft  Benson  efter 
krigens  afslutning  i  1945  kom  til  Dan- 
mark, blev  han  interviewet  af  Gunnar 
„Nu"  Hansen  til  Pressens  Radioavis. 
Desværre  fandtes  der  dengang  ikke 
båndoptager,  så  hvordan  det  forløb, 
og  hvad  der  blev  sagt,  er  ikke  bevaret 
for  eftertiden,  men  selvsagt  var  det 
en  oplevelse  for  de  hellige  dengang 
at  høre  ældste  Bensons  stemme  i  de- 
res egen  stue. 

Første  selvstændige  radioudsendelse 
med  en  mormon  fandt  sted  den  12. 
februar  1946,  hvor  Jørgen  W.  Schmidt 
holdt  et  causeri  om  mormonismens 
historie  med  musik  af  Tabernakel- 
koret fra  nogle  kolossale  grammofon- 
plader, der  var  forløbere  for  vor  tids 
30  cm  Ip-plader.  Siden  da  har  Jørgen 
Schmidt  med  mellemrum  gennem- 
ført lignende  causerier  i  dansk  radio, 
ialt  6  gange,  med  Tabernakel-koret. 
12.  februar  1975  holdt  han  et  halv 
times  foredrag  i  radioen  om  „Mor- 
mons Bog  -bogen,  der  drev  udvand- 
rerne og  pionererne  mod  det  vilde 
Vesten". 

Klimaks  i  denne  udvikling  kom  i  no- 
vember 1975,  hvor  Schmidt  af  Dan- 
marks Radio  blev  opfordret  til  at  re- 
præsentere vor  kirke  i  serien  „Ved 


dagens  begyndelse".  Det  blev  til  fem 
gange  ti  minutters  udsendelser,  hvor 
mormonkirken  for  første  gang  fik  lov 
til  at  forkynde  evangeliet  direkte  i 
Danmarks  Radio.  Foruden  det  talte 
ord  benyttedes  musik  af  The  Os- 
monds  (med  indtalte  danske  tekster) 
og  Tabernakel-koret. 
Oktober  1973  stadfæstedes  af  præsi- 
dent Spencer  W.  Kimball  den  allere- 
de arbejdende  PR-organisation  i  Dan- 
mark under  Jørgen  Schmidts  ledelse. 
Denne  informationstjeneste  koncen- 
trerer sig  fortrinsvis  om  at  forsyne 
nyhedsmedierne  og  bogudgiverne 
med  aktuelle  „facts"  om  kirken,  idet 
propaganda  og  medlemshvervning 
helt  overlades  til  missionærerne.  En  ■ 
del  af  arbejdet  består  i  at  følge  med  i 
udgivelser  og  udsendelse,  hvor  mor- 
monismen behandles  eller  omtales. 
Kan  konkrete  fejl  påvises,  bliver  for- 
fatter, redaktion,  udgiver  eller  even- 
tuelt oversætter  gjort  opmærksom 
herpå.  Organisationen  er  også  til  rå- 
dighed med  oplysninger  om  kirken, 
billedmateriale  og  gennemlæsning  af 
manuskripter.  Vi  har  haft  den  tilfreds- 
stillelse og  glæde  i  flere  tilfælde  at 
have  ydet  indflydelse  på  leksikonar- 
tikler og  skolebogsomtale  af  kirken. 
Og  da  Dansk  Missionsråd  i  1975  skul- 
le udgive  et  hæfte  til  skolebrug  om 
religiøse  samfund  i  Danmark,  fik  vi 
betroet  selv  at  skrive  artiklen  hertil 
om  mormonismen. 

Et  andet  arbejdsområde  er  skrivning 
og  offentliggørelse  af  artikler.  I  1973- 
74  optoges  således  ikke  færre  end  11 
artikler  om  kirken  i  danske  aviser.  I 
1973  udsendte  Jørgen  Schmidt  en  lil- 
le bog  „Det  tror  Mormonerne",  hvori 
for  første  gang  på  dansk  kirkens  syn 
på  en  lang  række  aktuelle  og  evige 
emner  er  beskrevet  i  en  offentlig  pu- 
blikation gennem  citater  fra  kirkens 
litteratur.  Den  samme  idé  er  gennem- 
ført i  det  oplysende  materiale,  som 
informationstjenesten  udgiver  til  brug 
for  presse,  skoler,  biblioteker  og  un- 
dersøgere. Af  sådanne  emneblade 
kan  nævnes:  „Mormonkirken  i  Dan- 
mark", „Bøger  om  Mormonismen", 
„Mormonismen,  historie  og  oprindel- 
se, tro  og  lære",  „Negrene",  „Statis- 
tisk blad",  „Antal  medlemmer  og  de- 
res fordeling  verden  over",  „General- 
autoriteterne",  „Manglende  ajourfø- 


ring", „Mormons  Bog  i  nyt  lys", 
„Eksempler  på  mormonkirkens  sær- 
prægede standpunkter  til  tidens  pro- 
blemer", „Mormonkirkens  syn  på 
kvinder". 

I  de  sidste  par  år  har  der  været  gen- 
nemført kampagner  for  at  få  bibliote- 
kerne til  i  højere  grad  at  interessere 
sig  for  litteratur  om  vor  kirke,  og  vore 
medlemmer  til  at  give  deres  mening 
udtryk  i  form  af  læserbreve  til  aviser 
og  blade.  Begge  har  givet  særdeles 
gode  resultater. 

Hvad  litteraturen  angår,  så  må  man 
fra  den  periode,  vi  her  taler  om,  især 
nævne  disse:  Robert  Mullens  „Mor- 
moner" (Branner  og  Korch  1971), 
Knud  Edsbergs  „Jamen'  Gud  er  jo  en 
mand"  (eget  forlag  1969),  Jørgen  W. 
Schmidts  „Oh,  du  Zion  i  Vest,  den 
danske  mormonemigration  1850- 
1900"  (Rosenkilde  og  Bagger  1965), 
Chr.  B.  Nielsens  „Praktisk  Raadgiver 
for  Udvandrere  til  Amerika"  (fotogra- 
fisk optryk  af  1871 -udgaven,  forsynet 
med  et  længere  forord,  Strandberg 
1974,  „Danish  Journal,  Denmark-USA, 
200  years  of  close  relations"  (Uden- 
rigsministeriet 1976),  Willam  E.  Ber- 
rett's  „Den  genoprettede  kirke"  (Di- 
stributions Centret  1975).  Af  særligt 
betydende  boger,  som  vi  ikke  fik  ind- 
lydelse  på,  men  hvis  forfattere,  vi  har 
gjort  opmærksomme  på  forekommen- 
de fejl  og  unøjagtigheder,  er  Kristian 
Hvidts  „Flugten  til  Amerika"  (Univer- 
sitetsforlaget, Aarhus  1971)  og  „Dan- 
ske veje  vestpå"  (Politikens  forlag 
1976),  og  Erik  Sønderholms  „Kongs- 
færd  og  bonderejse"  (Politikens  for- 
lag 1974). 

I  den  pågældende  periode  har  fjern- 
synet også  beskæftiget  sig  med  mor- 
monkirken. To  gange  har  man  vist 
John  Ford's  mesterværk  „Karava- 
nen", der  skildrer  en  karavane,  der 
med  udgangspunkt  i  Salt  Lake  City 
søger  til  nye  kolonisationsområder. 
Den  engelske  journalist  Allistair 
Cook's  meget  roste  og  omtalte  ud- 
sendelsesserie om  USA's  historie  har 
været  vist  to  gange.  Det  syvende  af- 
snit i  serien  handlede  for  en  stor  del 
om  vor  kirke.  Vi  var  så  heldige  på  for- 
hånd at  kende  til  seriens  fremkomst 
og  fik  lov  til  at  rette  nogel  af  de  mest 
graverende,  mest  sproglige  fejl  i  tek- 
sterne. 

1  1976  har  et  dansk  TV-hold  med  pro- 
ducerne Dan  Tschernia  og  Gosta  Pe- 
tersen været  i  Utah,  hvor  de  som  led  i 
optagelserne  til  et  to-timers  program 
om  religionens  indflydelse  i  USA  har 
samlet  materiale  om  vores  kirke. 
Denne  udsendelse  er  programsat  til 
det  sene  efterår  1976.  Både  kirken  i 
Salt  Lake  City  og  vi  herhjemme  har 
været  behjælpelige  med  tilrettelæg- 
gelsen. 

Den  danske  filmproduktion  har  ikke 
beskræftiget  sig  med  mormonismen, 
siden  man  i  1911  optog  „Mormonens 
offer",  bortset  fra  at  Ole  Ege  i  sin  por- 
nofilm „Bordellet  —  en  glædespiges 
erindringer"  lod  en  „mormonpræst 
fra  Utah"  optræde  som  en  del  af 
handlingen. 

Ugeblade  og  aviser  har  i  meget  stort 
omfang  i  de  sidste  få  år  beskæftiget 
sig  med  vor  kirke.  Men  en  gennem- 
gang af  dette  materiale  er  der  ikke 
plads  til  i  denne  artikel. 
Alt  i  alt  må  det  konstateres,  at  udvik- 
lingen i  de  sidste  årtier  har  været 
særdeles  gunstig.  Kirkens  omdømme 
har  gennemgået  en  mærkbar  forand- 
ring til  det  bedre.  Officielt  viste  det 
sig  bl.  a.  ved,  at  de  danske  bibliote- 
kers decimalklassesystem  flyttede 
kirken  fra  gruppen  „ikke-kristne" 
over  til  „Andre  kristne  kirker".  Den 
20.  juli  1976  skrev  Kristeligt  Dagblad 
i  sin  redaktionelle  lederartikel  om 
„Mormonerne"  og  gav  blandt  andet 
kirken  denne  karakteristik:  „Etisk 
højt  udviklet  . . .  moralsk  og  kulturelt 
i  dag  på  et  højt  og  respektabelt  plan". 
Måtte  vi  bestandigt  vise  os  værdige 
til  den  karakteristik. 


Hilsen  fra 
danskerne  i  Utah 


AF  ORSON  B.  WEST 


Eftersom  „Den  danske  Stjerne"  fejre- 
de sin  125  års  fødselsdag  den  1.  okto- 
ber, er  det  kun  naturligt,  at  dansker- 
ne i  Utah  i  den  anledning  sender  vore 
kærligste  hilsener  til  Kirkens  med- 
lemmer i  Danmark. 

Vi  ønsker,  at  I  skal  vide,  at  det  store 
flertal  af  os  stadig  er  trofaste  med- 
lemmer af  Kirken. 


Vi  sender  vore  bedste  hilsener  ti!  alle 
vore  brødre  og  søstre  i  Danmark  og 
tænker  ofte  på  de  mange  dejlige  min- 
der vi  har  fra  de  forskellige  grene, 
minder,  som  stadig  bringer  os  giæde. 
Vi  kan  aldrig  glemme  det  land,  hvor 


vi  modtog  evangeliet  og  levede  i  et 
sandt  broderskab  med  hverandre. 
Må  Gud  fortsat  velsigne  vore  søsken- 
de  i    Danemark   og    missionærerne, 
Herens  udsendte  tjenere! 
Orson  B.  West 

...Det  betyder  alt  for  dig..." 


AF  RICHARD  L.  EVANS 

Der  er  en  linje  af  Emerson  (Ralph 
Waldo  Emerson  1803-1882,  ameri- 
kansk essaist,  filosof  og  digter),  der 
opsummerer  livets  hensigter  i  en  kort 
sætning.  „Få  det  meste  ud  af  dig 
selv,"  siger  han,  „for  det  betyder  alt 
for  dig."  Enhver  er  altid  og  for  evigt 
uadskillig  fra  sit  eget  „Jeg".  Enhver 
er  altid  sammen  med  sig  selv.  Vi  er 
altid  i  vort  eget  selskab.  Vi  er  sam- 
mensat af  tanker,  af  ånd,  af  fysiske 
evner,  som  vi  bruger  eller  misbruger 
på  den  ene  eller  anden  måde.  Enten 
lærer  vi,  eller  også  gør  vi  det  ikke, 
enten  virker  vi,  eller  også  er  vi  uvirk- 
somme, enten  bereder  vi  os  og  udnyt- 
ter livets  muligheder  —  eller  også 
slumper  vi  os  ti!  at  udrette  mindre, 
end  vi  kunne  have  udrettet.  Vi  opbyg- 
ger vor  personlighed,  vi  opbygger 
vort  sande  „Jeg"  ved  de  valg  og  be- 
slutninger, vi  træffer  hver  time,  hvert 
øjeblik.  Vi  kan  opnå  meget  mere  eller 
meget  mindre,  men  vi  kan  aldrig  flyg- 
te fra  os  selv.  Undertiden  driver  unge 
mennesker  rundt  i  tilværelsen,  i  sko- 
len, på  arbejdet,  og  gør  ikke  meget 
ud  af  det,  da  de  mener,  at  de  ikke  be- 
høver at  anstrenge  sig  særligt  —  bare 


komme  igennem  det,  blot  drive  rundt 
og  udrette  så  lidt  som  muligt.  Er  det 
måske  skuffende  for  andre,  er  det 
uden  tvivl  et  skadeligt  princip  for  en 
bestemt  person,  én  selv  —  for  den, 
der  ikke  lærer,  arbejder  og  skaber 
og  forbereder.  Som  Emerson  siger 
uden  omsvøb  og  aktuelt:  „Det  er 
umuligt  for  en  mand  i  længden  at  bli- 
ve bedraget  af  andre  end  sig  selv." 
Hvem  ville  være  så  kortsynet,  at  være 
ligegyldig  overfor  lejlighed  til  at  lære 
—  så  kortsynet  at  vælge  det  nemme- 
ste —  at  vælge  at  bryde  loven  —  så 
kortsynet  at  udføre,  eller  fremme,  el- 
ler deltage  i  ting,  der  vil  sænke  mo- 
ralen, eller  undergrave  sjæl  og  lege- 
me hos  enhver.  Livet  er  evigt  og  for- 
målet må  stedse  være  det  bedste: 
„At  lære  —  at  udvikle  sig,  at  gøre  sig 
selv  mere  nyttig,  at  leve  således,  at 
man  har  sunde,  klare  begreber  om 
renhed,  hæderlighed,  sundhed  og 
lykke  —  at  få  det  bedste  ud  af  sig 
selv,  med  ære  og  respekt.  „Få  det 
meste  ud  af  sig  selv,  for  det  betyder 
alt  for  dig."  At  gøre  mindre  ville  være 
tåbeligt,  dumt  og  kortsynet. 

„Og  jeg  så  byen  Nazareth, 

og  i  byen  Nazareth  så  jeg  en  jomfru, 

og  hun  var  overordentlig  skøn  og  hvid. 

„Og  jeg  så  himlene  åbne  sig, 

og  en  engel  kom  ned  og  stod  foran  mig 

og  sagde  til  mig: 

Nephi,  hvad  ser  du? 

»Og  jeg  sagde  til  ham: 

Jeg  ser  en  jomfru,  som  er  skønnere 

og  dejligere  end  alle  andre  jomfruer. 

„Og  han  sagde  til  mig: 

Se  jomfruen,  som  du  ser, 

er  Guds  Søns  moder  efter  kødets  vis. 

„Og  det  skete,  at  jeg  så, 

hun  blev  bortført  i  Ånden,  og  efter 

at  hun  havde  været  bortført  i  Ånden 

for  en  tid,  talte  engelen  til  mig 

og  sagde:  Se! 

„Og  jeg  så  jomfruen  igen 

med  et  barn  i  armene. 

„Og  engelen  sagde  til  mig: 

Se,  det  er  Guds  Lam,  ja, 

den  evige  Faders  Søn!" 

(1.  Nephi  11:13-15,  18-21) 


